title: Yasmina Reza

text: Reza aloitti uransa näyttelijänä ja näytteli muutamissa uusissa näytelmissä mutta myös Molièren ja Perre de Marivaux’n näytelmissä. Vuonna 1987 hän kirjoitti näytelmän "Conversations après un enterrement", jolla hän sai Molière-palkinnon, ranskalaisen teatterialan palkinnon parhaalle tekijälle. Sen jälkeen hän käänsi Franz Kafkan teoksen "Muodonmuutos" Roman Polańskille, ja hänet nimettiin ehdokkaaksi Molière-palkinnon saajaksi parhaasta käännöksestä. Hänen toinen näytelmänsä "La Traversée de l’hiver" palkittiin 1990 Molière-palkinnolla parhaana marginaalituotanto, ja seuraavaa näytelmää "Satunnainen mies " esitettiin menestyksekkäästi Englannissa, Ranskassa, Pohjoismaissa, Saksassa ja New Yorkissa. Vuonna 1995 näytelmä "”Taide”" sai ensi-iltansa Pariisissa ja sai parhaan kirjailijan Molière-palkinnon. Sen jälkeen sitä on esitetty ympäri maailmaa, ja se on käännetty yli 30 kielelle. Lontoon-esitys sai kauden 1996–1997 Laurence Olivier -palkinnon ja Evening Standardin palkinnon. "Kolme versiota elämästä" on myös esitetty Euroopassa, Pohjois-Amerikassa ja Australiassa.


title: Yasmina Reza

text: Reza on käsikirjoittanut elokuvan "À demain", pääosassa Jeanne Moreau, ohjaus Didier Martiny. Syyskuussa 1997 ilmestyi hänen ensimmäinen kaunokirjallinen teoksena "Hammerklavier", ja seuraava, "Autiudessa", ilmestyi 2001. Vuonna 2007 ilmestynyt teos "L'Aube le Soir ou la Nuit" ("Esirippu"), jonka hän kirjoitti seurattuaan Nicolas Sarkozyn vaalikampanjaa, on jo kohahduttanut Ranskassa Hänen näytelmänsä "Le Dieu du carnage" ("Vihan jumala") esitettiin 24. marraskuuta 2007, ohjaus Jürgen Gosch ja ensiesitys Zürichissä, ja se sai wieniläisen Nestroy-Theatreprizen kauden parhaana saksankielisenä esityksenä. Lontoossa se esitettiin 2008, ja hän ja Polański sovittivat sen elokuvaksi vuonna 2011.


title: Yasmina Reza

text: Vuonna 2016 Reza voitti Renaudot-palkinnon kirjallaan "Babylone".


title: Tsukuban yliopisto

text: Tsukuban yliopisto () sijaitsee Tsukuban kaupungissa, Ibarakin prefektuurissa Kantō tasangon alueella. Yliopistossa on noin 15 000 opiskelijaa (2003).


title: Tsukuban yliopisto

text: Nykyinen Tsukuban yliopisto on perustettu lokakuussa 1973, mutta sen edeltäjä () () perustettiin alkujaan nimellä Tokyo Shihan Gakko vuonna 1872, ja se on siten Japanin vanhimpia yliopistoja.


title: Tsukuban yliopisto

text: Kemian nobelisti vuodelta 2000 Hideki Shirakawa toimi vuodesta 1982 kemian professorina Tsukuban yliopistossa vuoteen 2000.


title: Jenny Wolf

text: Jenny Wolf (s. 31. tammikuuta 1979 Berliini) on saksalainen pikaluistelija, viisinkertainen maailmanmestari.


title: Jenny Wolf

text: Torinon olympialaisissa 2006 Wolf sijoittui 500 metrillä kuudenneksi. Hän voitti 500 metrin maailmanmestaruuden Salt Lake Cityssä 2007 luisteltuaan toisessa lähdössä uuden maailmanennätyksen 37,04. Hän kohensi ennätystä lukemiin 37,02 Calgaryssä 16. marraskuuta 2007. Heerenveenissä 2008 hän voitti sprinttereiden maailmanmestaruuden oltuaan kumpanakin päivänä selvästi nopein 500 metrin matkalla. 2008 matkakohtaisissa MM-kilpailuissa Naganossa hän uusi 500 metrin maailmanmestaruutensa. Sprinttereiden MM-kilpailuissa Moskovassa 2009 hän sai hopeaa. Maaliskuussa 2009 hän voitti Kanadan Richmondissa 500 metrin maailmanmestaruuden kolmannen kerran peräkkäin. Hän luisteli uuden 500 metrin maailmanennätyksen 37,00 Salt Lake Cityssä 11. joulukuuta 2009. Sprinttereiden MM-kisoissa Obihirossa 2010 hän sai pronssia. Vancouverin olympialaisissa 2010 hän voitti hopeaa 500 metrillä. Hän voitti 500 metrin maailmanmestaruuden jälleen Inzellissä 2011. Sotšin olympialaisissa 2014 hän oli 500 metrillä kuudes.


title: Jenny Wolf

text: Wolf on voittanut 100 metrin maailmancupin kokonaiskilpailun kausilla 2005–2006, 2006–2007, 2007–2008 ja 2008–2009 sekä 500 metrin kokonaiskilpailun kausilla 2005–2006, 2006–2007, 2007–2008, 2008–2009, 2009–2010 ja 2010–2011. Hän on voittanut kaikkiaan 12 maailmancupin osakilpailua 100 metrillä ja 49 osakilpailua 500 metrillä (25.2.2014 mennessä).


title: Antti Juhana Mustonen

text: Antti Juhana Mustonen (8. joulukuuta 1810 Lieksa – 30. toukokuuta 1877 Joensuu) oli Joensuussa asunut kauppias ja teollisuusmies, joka kehitti voimakkaasti Pohjois-Karjalan saha- ja rautateollisuutta ja oli maakunnan merkittävin laivanvarustaja.


title: Antti Juhana Mustonen

text: Lieksasta kotoisin ollut Mustonen ei päässyt käymään kouluja, mutta hän oppi vanhemmiltaan luku- ja laskutaidon perusteet. Mustonen aloitti kauppiaan uransa 14-vuotiaana saatuaan isänsä kuoltua 200 ruplan perinnön. Hän muutti vuonna 1848 perustettuun Joensuun kaupunkiin ja loi sinne vähitellen suuren kauppahuoneen, joka harjoitti sekä vähittäis- että tukkukauppaa.


title: Antti Juhana Mustonen

text: Mustonen osti vuonna 1856 yhdessä Simo Parviaisen kanssa N. L. Arppen perustaman Utran sahan. Vastikään avattu Saimaan kanava ja Joensuun kaupungin vuonna 1860 saamat tapulioikeudet mahdollistivat sahatavaran viennin käynnistämisen. Vuonna 1872 Mustonen osti konkurssin tehneen viipurilaisen Tichanoffin kauppahuoneen Utrassa sijainneen sahalaitoksen. Tämä saha oli palanut, mutta Mustonen rakensi sen uudelleen, ja pian Utrasta tuli yksi Suomen merkittävimmistä sahatavaran vientikeskuksista. Mustonen perusti Utraan 1874 Utran lasitehtaan. 1870-luvulla Mustonen omisti useita kaupunkitaloja Joensuussa, 150 000 hehtaarin metsäomaisuuden, 5 sahaa, 5 rautaruukkia, konepajan, Utran lasitehtaan, ja hänellä oli myös 6 höyrylaivaa, 4 kuunaria ja 50 lotjaa. Mustosen laivat liikennöivät Joensuusta ja Puhoksesta Viipuriin, Pietariin, Pohjois-Saksaan, Englantiin ja Alankomaihin.


title: Antti Juhana Mustonen

text: Mustonen sai vuonna 1874 ensimmäisenä pohjoiskarjalaisena kauppaneuvoksen arvon, ja hän edusti myös Joensuun porvaristoa vuoden 1876 valtiopäivillä.


title: Antti Juhana Mustonen

text: Mustosen kuoltua hänen yritykselleen ei löytynyt jatkajaa, vaan se ajautui melko pian konkurssiin. Utran sahat ja metsäalueet siirtyivät 1881 englantilaisen yhtiön Egerton Hubbard & Co:n omistukseen, joka perusti tätä varten Aktiebolaget Utra Wood & Co nimisen osakeyhtiön. Vuonna 1902 Aktiebolaget W. Gutzeit & Co osti Utra Wood & Co:n omaisuuden, ja sen seurauksena Utran vesisahojen ja lasitehtaan toiminta lopetettiin vuosina 1905–1906.


title: Antti Juhana Mustonen

text: Mustosen muistolaatta on Joensuussa Koskikatu 1:n seinässä, Koski- ja Rantakadun kulmassa, Taitokorttelin rakennuksessa.


title: Antti Juhana Mustonen

text: Mustonen suunnitteli kanavan rakentamista Puhokseen sekä yksityisen rautatien Pyhäjärven ja Laatokan välille. Hän teki suunnitelmistaan ehdotuksen vuonna 1875. Tie- ja vesikulkulaitosten ylihallitus puolsi anomusta seuraavana vuonna. Suunnitelman mukaan Puhoksen koski olisi ohitettu noin 600 metriä pitkällä kanavalla, johon tulisi 1,78 metrin syvyys. Sulku oli tarkoitus tehdä puusta, ja kanavan varrelle oli tarkoitus rakentaa telakka. Suunnitelma hyväksyttiin vuoden 1876 lopulla, ja työt käynnistyivät pian tämän jälkeen. Kaivu aloitettiin Pyhäjärven puolelta. Kanavaa kaivettiin noin 400 metriä ja jopa sulun paikkakin kaivettiin lähes täyteen leveyteen ja syvyyteen. Mustonen kuitenkin kuoli, ja työt keskeytettiin. Seuraavina vuosikymmeninä tehtiin ainakin kolme anomusta töiden jatkamiseksi, mutta niitä ei hyväksytty. Paikallisesti kaivanto tunnetaan nimellä "Mustosen kanava".


title: Aatelismarsalkka

text: Aatelismarsalkka (, "Predvoditel dvorjanstva") oli Venäjän keisarikunnassa yksittäisen kuvernementin aateliston puheenjohtaja. Kuvernementin aateliskokous ("dvorjanskoje sobranije") valitsi aatelismarsalkan keskuudestaan. Aatelismarsalkat johtivat myös zemstvojen kokouksia. Nimike ja koko aatelin itsehallinto Venäjällä lakkautettiin vuonna 1917.


title: Snooker-kausi 2007–2008

text: Snookerin ammattilaiskausi 2007–2008 koostui kyseisten vuosien aikana pelatuista ranking-turnauksista ja merkittävimmistä kutsuturnauksista, joita ovat "Pot Black Cup", "Saga Insurance Masters" ja "Malta Cup". Kausi alkoi uudella ranking-turnauksella Kiinan Shanghaissa.


title: Snooker-kausi 2007–2008

text: Kauden kuumin pelaaja oli vuoden 2008 maailmanmestari Ronnie O'Sullivan, joka voitti kolmannen mestaruutensa, ja teki kauden aikana ennätykselliset kolme "maksimibreikkiä", joista yksi tuli maailmanmestaruusturnauksen toisella kierroksella. Muita kauden mittaan vakuuttavasti esiintyneitä pelaajia olivat Stephen Maguire, Mark Selby, Shaun Murphy, Marco Fu, nuori Mark Allen sekä Ryan Day. Allen nosti itsensä ensimmäistä kertaa "eliittiin" eli 16 parhaan joukkoon ja Day nousi 10 parhaan joukkoon ranking-listalla seuraavalle kaudelle. Maailmanmestaruusturnauksessa tehtiin snooker-historiaa, sillä ensimmäistä kertaa kaksi pelaajaa samassa turnauksessa tekivät "maksimibreikin". O'Sullivanin lisäksi myös turnauksen yllättäjä Ali Carter suoritti tämän, ja eteni myös lopulta finaaliin asti ensimmäistä kertaa uransa aikana. Tämän ansiosta hän nosti itsensä ranking-listalla sijalle 7 kaudelle 2008–2009.


title: Wilhelm Zaisser

text: Wilhelm Zaisser (20. kesäkuuta 1893 Gelsenkirchen, Saksan keisarikunta – 3. maaliskuuta 1958 Berliini, Itä-Saksa) oli Itä-Saksan valtion turvallisuuspalvelun Stasin päällikkö 1950-1953.


title: Wilhelm Zaisser

text: Zaisser syntyi Gelsenkirchenissä. Hän opiskeli ja valmistui opettajaksi 1910–1913 Essenissä sekä liittyi Saksan armeijan ensimmäisen maailmansodan aikana 1915. Jätettyään asepalveluksen 1918 Zaisser liittyi Saksan Riippumattomaan Sosialidemokraattiseen Puolueeseen eli USPD:een ja palasi opettajaksi Esseniin 1919. Hänet erotettiin 1921 opettajan virasta kommunistisen toiminnan vuoksi. Zaisser toimi seuraavaksi Saksan kommunistisen puolueen propagandistina ja Kommunistisen Internationaalin eli Kominternin toimitsijana Moskovassa. Hän osallistui mm. Espanjan sisällissotaan taistellen Kansainvälisessä prikaatissa. Toisen maailmansodan jälkeen hän nousi huomattavaan asemaan Neuvostoliiton miehitysvyöhykkeellä Itä-Saksassa, kun sen turvallisuuskoneistoa rakennettiin. Vuonna 1950 hänet valittiin Saksan sosialistisen yhtenäisyyspuolueen keskuskomitean jäseneksi. Samana vuonna Zaisserista tuli vastamuodostetun Valtion turvallisuusministeriön eli Ministerium für Staatssicherheitin eli Stasin päällikkö. Zeisser rakensi Stasista voimakkaan organisaation ja oli sen päällikkönä Itä-Berliinin kansannousuun kesäkuuhun 1953 saakka. Hänen toimintansa kansannousun aikana arvioitiin epäonnistuneeksi, hänet luokiteltiin puolueen viholliseksi ja hän joutui eroamaan virasta.


title: TECSAR

text: TECSAR on kokeellinen israelilainen tiedustelusatelliitti, joka laukaistiin avaruuteen Intiasta PSLV-kantoraketilla 21. tammikuuta 2008.


title: TECSAR

text: Nimensä mukaisesti se on SAR-tutkalla varustettu satelliitti. Tämän kokeellisen sateliitin operaattori on "Tsahal". Satelliittin pääurakoitsija oli IAI, muita osallistujia olivat MBT Space, ELTA, Tadiran Spectralink ja Rafael. Satelliitti painaa 260 kg. Sen kiertorata on 550 km korkea ympyrärata 41 asteen inklinaatiolla.


title: Antti Pajamo

text: Antti Juha Ilmari Pajamo on musiikin maisteri. Hän kirjoitti ylioppilaaksi 1983 ja valmistui Sibelius-Akatemiasta musiikin maisteriksi 1997. Pajamo toimi SULASOLin musiikkisihteerinä 1990–1992, Yleisradion musiikkitoimittajana 1992–2000 ja toimituspäällikkönä 2000–2002. Yle Radio 1:n ohjelmistopäällikkönä hän toimi 2002–2004, saman kanavan ohjelmajohtajana 2005–2006 ja kanavapäällikkönä 2007-2008. Kustannusosakeyhtiö Teoksen toimitusjohtajana Pajamo toimi 2010–2014.


title: Antti Pajamo

text: Pajamo sai vuoden 2007 kirkon tiedonvälityspalkinnon yhdessä ohjelmapäällikkö Minna Lindgrenin kanssa.


title: De se

text: De se () on filosofinen termi, joka tarkoittaa uskomusta tulkittuna niin, että se koskee henkilöä itseään. Toisin sanoen, uskomus on "de se" -uskomus, jos sen katsotaan kohdistuvan jonkun sellaisen proposition totuuteen, joka liittyy uskomuksen omaavaan henkilöön itseensä. Tulkinta eroaa tällöin tietyllä tavalla "de dicto" ja "de re" -tulkinnoista. David Kellogg Lewisin mukaan "de se" sisällyttää "de dicton", mutta ei toisin päin.


title: De se

text: Esimerkiksi lause


title: De se

text: on epämääräinen, ja voidaan tulkita kahdella tavalla:


title: De se

text: Lause 1b koskee siis jotain toista henkilöä, lause 1c Pekkaa itseään.


title: Pääakselihajotelma

text: Pääakselihajotelma , on matriisihajotelma, jota sovelletaan paljon esimerkiksi lineaarialgebran, signaalinkäsittelyn ja tilastotieteen alueilla.


title: Pääakselihajotelma

text: Oletetaan "m"x"n"-ulotteinen matriisi "M", avaruudessa "K".


title: Pääakselihajotelma

text: Matriisille M on näin olemassa hajotelma Näistä kolmesta matriisista vain "Σ" on uniikki, mutta "V" ja "U" voivat vaihdella käytetyn numeerisen menetelmän mukaan.


title: Kalevan kisat 1925

text: Kalevan kisat järjestettiin vuonna 1925 Viipurissa Papulan kentällä 15.–16. elokuuta. Kalevan maljan voitti Tampereen Pyrintö.


title: Kalevan kisat 1925

text: Kalevan Malja ratkaistiin mestaruuksien lukumäärän mukaan.


title: Kalevan kisat 1924

text: Kalevan kisat järjestettiin vuonna 1924 Lahdessa 23.–24. elokuuta. Kilpailupaikka oli Lahden urheilukenttä (Radiomäen kenttä). Kuulantyönnön, kiekonheiton ja keihäänheiton molempien käsien yhteistuloskilpailu ja painonheitto olivat ohjelmassa viimeistä kertaa. Kalevan maljan voitti Helsingfors IFK.


title: Kalevan kisat 1924


title: Kalevan kisat 1923

text: Kalevan kisat järjestettiin vuonna 1923 Kuopiossa 18.–19. elokuuta. Kalevan maljan voitti Helsingfors IFK.


title: Kalevan kisat 1923


title: Julius Caesarin temppeli

text: Julius Caesarin temppeli () oli jumalaksi julistetun Julius Caesarin temppeli antiikin Roomassa. Toisen triumviraatin jäsenet päättivät temppelin rakentamisesta sen jälkeen kun senaatti julisti Caesarin jumalaksi vuonna 42 eaa. Temppeli otettiin käyttöön 18. elokuuta 29 eaa. Caesarin ruumis poltettiin Forum itäreunalla, ja tälle paikalle temppelikin rakennettiin. Hadrianus antoi jälleenrakentaa temppelin.http://dilb.etc.ucla.edu./projects/Forum/reconstruction/view/1134


title: Jalkapallo kesäolympialaisissa 1928

text: Vuoden 1928 kesäolympialaisten jalkapalloturnaus oli viimeinen olympiaturnaus ennen kuin jalkapallon maailmanmestaruuskilpailut pelattiin ensimmäistä kertaa vuonna 1930. Olympiajalkapallo oli merkittävin kansainvälinen jalkapallotapahtuma ja olympiajalkapallon suosio innosti FIFA:a oman jalkapalloturnauksen perustamiseen.


title: Jalkapallo kesäolympialaisissa 1928

text: Olympiakultaa voitti Uruguay. Loppuottelussa se voitti Argentiinan uusintaottelun jälkeen maalein 2-1.


title: Jalkapallo kesäolympialaisissa 1928

text: Turnauksesta pudonneiden joukkueiden kesken pelattiin lohdutussarja. Kansainvälinen olympiakomitea ei laske otteluita virallisiksi otteluiksi, mutta FIFA tilastoi ne turnaukseen kuuluviksi otteluiksi. Lohdutussarjaan osallistui vain neljä joukkuetta.


title: Kaj-Erik Gustafsson

text: Kaj-Erik Albert Gustafsson (s. 24. marraskuuta 1942 Loviisa) on suomalainen urkuri, joka on myös säveltänyt vokaali- ja urkumusiikkia. Hän opiskeli urkujensoittoa Sibelius-Akatemiassa opettajinaan Enzio Forsblom, Harald Andersen, Nils-Eric Fougstedt, Erik Tawaststjerna ja Bengt Johansson. Urkudiplomin hän suoritti 1969 ja piti ensikonsertin samana vuonna. Lisäksi hän täydensi improvisaatio-opintoja Gaston Litaizen ja Anders Bondemanin kursseilla. Director musices -arvonimen Gustafsson sai vuonna 1984.


title: Kaj-Erik Gustafsson

text: Gustafsson toimi Helsingin Matteuksen seurakunnan ylimääräisenä kanttori-urkurina 1962–1966, Helsingin pohjoisen ruotsinkielisen seurakunnan urkurina 1966–1969 ja Helsingin eteläisen ruotsinkielisen seurakunnan urkurina 1969–1995. Hän toimi lisäksi Sibelius-Akatemian urkuimprovisoinnin lehtorina 1973–2006. Radion kamarikuoron laulajana Gustafsson oli 1962–1979 ja saman kuoron johtajana 1983–1984. Chorus Sanctae Ceciliae -kuoroa hän johti 1967–1975 ja Sällskapet svenska sångaren -kuoroa 1968–1976. Finlands svenska kyrkosångsförbundin taiteellisena johtajana hän toimi 1970–1975, Klemetti-Opiston kamarikuoron johtajana 1983–1989, Finlands svenska manssångarförbundin taiteellisena johtajana 1972–1978 ja Paraisten urkupäivien taiteellisena johtajana 1980–2001. Vuosina 1971–1988 hän toimi Klemetti-Opiston opettajana.


title: Kaj-Erik Gustafsson

text: Gustafsson on konsertoinut urkurina ja kuoronjohtajana Suomen lisäksi Pohjoismaissa, Virossa, Belgiassa, Ranskassa, Italiassa, Japanissa ja Yhdysvalloissa. Hän on myös sovittanut levytettäviä kappaleita ja levyttänyt urkurina. Vuonna 2007 Gustafsson voitti turkulaisen Tritonuksen laulajat -kamarikuoron järjestämän sävellyskilpailun Kirsi Kunnaksen runoon "Herra Pii Poo" säveltämällään teoksellaan. Kilven Kuoron satavuotisjuhlaan vuonna 2013 Gustafsson sävelsi kaksi laulua, Minä haluaisin ja Onni, kerro minulle, Tommy Tabermannin runoihin. Samana vuonna Gustafsson sävelsi urkuteoksen Keravan kirkon 50-vuotisjuhlaan.


title: Kaj-Erik Gustafsson

text: Gustafssonin ensimmäinen puoliso oli pianisti ja musiikinopettaja Marjukka Gustafsson (o.s. Hapuoja, 1942–1989). Heidän poikansa on sellisti Jan-Erik Gustafsson (s. 1970), jonka puoliso on pianisti Heini Kärkkäinen. Kaj-Erik Gustafssonin toinen puoliso vuodesta 1991 on pianisti Annikka Konttori-Gustafsson.


title: Länsi-Yhdysvaltain Grand Prix 1979

text: Länsi-Yhdysvaltain Grand Prix 1979 oli Formula 1 -sarjan osakilpailu, joka ajettiin 8. huhtikuuta 1979 Long Beachin katuradalla Yhdysvalloissa. Kilpailun voitti Ferrarilla paalupaikalta startannut kanadalainen Gilles Villeneuve.


title: Lars Onsager

text: Lars Onsager (27. marraskuuta 1903 Kristiania, Norja – 5. lokakuuta 1976 Coral Gables, Florida, Yhdysvallat) oli norjalainen kemisti ja fyysikko. Hän sai Nobelin kemianpalkinnon vuonna 1968 irreversiibelien prosessien termodynamiikkaa käsittelevistä tutkimuksista.


title: Lars Onsager

text: Onsager valmistui insinööriksi Norges tekniske høgskolesta vuonna 1925. Vuonna 1925 hän myös korjasi Peter Debyen ja Erich Hückelin teoriaa ionien Brownin liikkeestä liuoksissa ja hän julkaisi sen vuonna 1926. Onsager teki matkan Zürichiin, missä Debye oli opettamassa, ja kertoi huomanneensa virheen tämän teoriassa. Onsagerista tuli Debyen assistentti ETH Zürichiin. Siellä hän toimi aina vuoteen 1928.


title: Lars Onsager

text: Vuonna 1928 hän siirtyi opettamaan Johns Hopkinsin yliopistoon Yhdysvaltoihin. Onsager kuitenkin huomasi, että vaikka hän olikin taitava kehittämään fysikaaliseen kemiaan liittyviä teorioita, hänellä ei ollut opettajan kykyjä.


title: Lars Onsager

text: JHU:n jälkeen Onsager siirtyi Brownin yliopistoon. Siellä ollessaan hän johti kineettisten yhtälöiden ns. Onsagerin relaatiot, mistä hänelle myönnettiin kemian Nobel-palkinto 1968. 1930-luvun laman takia Onsager joutui jättämään paikkansa Brownin yliopistossa ja siirtyi Yaleen lyhyen Euroopan-vierailun jälkeen.


title: Lars Onsager

text: Onsager vietti lopun työuransa Yalen yliopistossa. Vuonna 1944 hän esitti eksaktin ratkaisun kaksiulotteiselle Ising-mallille. Toisen maailmansodan jälkeen hän julkaisi teoreettisen selityksen nestemäisen heliumin suprajuoksevuudelle. Vuotta myöhemmin samanlaisen teorian julkaisi itsenäisesti Richard Feynman. Onsager tutki myös nestekiteitä.


title: Walter Kreye

text: Walter Kreye (s. 18. heinäkuuta 1942 Oldenburg, Saksa) on saksalainen näyttelijä, joka näytteli vuoden 2008 alusta alkaen saksalaisessa rikossarjassa "Kettu" (). Hänen roolihenkilönsä rikosylikomisario Rolf Herzog tuli Rolf Schimpfin esittämän rikosylikomisario Leo Kressin tilalle murharyhmän johtoon. Walter Kreye joutui jättämään sarjan vuonna 2012 sairauden vuoksi. Kreye on näytellyt tätä ennen muun muassa sarjoissa "Kahden keikka" ja "Siska". Kreye on ollut kaksi kertaa naimisissa; aikaisemmasta liitosta hänellä on yksi poika ja toisesta liitosta kaksi tytärtä näyttelijä Sabine Wegnerin kanssa. Hän on valmistunut Bochumin draamakoulusta. Walter Kreye on 180 senttiä pitkä.


title: Even Wetten

text: Even Gabrielsen Wetten (s. 12. elokuuta 1982 Hamar, Norja) on norjalainen pikaluistelija.


title: Even Wetten

text: Wetten voitti maailmanmestaruuden 1 000 metrillä matkakohtaisissa MM-kilpailuissa 2005. Samoissa kilpailuissa hän sijoittui 1 500 metrillä pronssille. Sprinttimaailmanmestaruuskilpailuissa Wetten on sijoittunut kaksi kertaa 11:nneksi, vuosina 2006 ja 2007.


title: Even Wetten

text: Torinon 2006 olympialaisissa Wetten sijoittui 1 500 metrillä 10:nneksi, ja 1 000 metrillä sijoitus oli 23:s.


title: Arizona Baby

text: Arizona Baby ("Raising Arizona") on veljesten Joel ja Ethan Coenin tekemä komediaelokuva vuodelta 1987. Joel toimi ohjaajana ja elokuvan tuotti Ethan. Pääosissa ovat Nicolas Cage ja Holly Hunter.


title: Arizona Baby

text: Vuosien kuluessa elokuva on saanut jonkinlaisen kulttimaineen. Yhdysvaltojen elokuvainstituutti on listannut 100 kaikkien aikojen hauskinta elokuvaa, "Arizona Baby" on tällä listalla sijalla 31. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi "Arizona Babyn" kaikkien aikojen sadan parhaan komedian listalle sijalle 32.


title: Arizona Baby

text: Elokuva kertoo pikkurikollisesta H.I. McDonnoughista joka ei ole löytänyt kunnollista suunta elämälleen ja enimmäkseen ryöstelee pieniä ruokakauppoja. Lopulta hän joutuu vankilaan, jossa tapaa poliisilaitoksen kuvaajan Edin. H.I. ja Ed rakastuvat. H.I. päättää tehdä parannuksen kun pari kihlautuu. Pari yrittää lasta, mutta monet yritykset eivät tuota tulosta. Seuraavaksi pari yrittää adoptiota mutta siinäkään he eivät onnistu sillä H.I:n menneisyys on rikosten siivittämä. Pari näkee uutisissa jutun rikkaasta Nathan Arizonanasta jonka vaimo synnytti juuri viitoset. Pari saa mielestään hyvän idean – he kidnappaavat yhden Arizonan lapsista!


title: Yvonne Hannus

text: Yvonne Maria Hannus (s. 9. kesäkuuta 1954 Pohja) on entinen suomalainen juoksija.


title: Yvonne Hannus

text: Hannus saavutti henkilökohtaisilla matkoilla ulkoradoilla neljä suomenmestaruutta 800 metrin juoksussa. Lisäksi hän sai kolme SM-hopeaa 400 metrin juoksussa ja kaksi SM-pronssia 200 metrin juoksussa sekä sijoittui kerran 100 metrin juoksun SM-finaalissa neljänneksi (vuonna 1972).


title: Yvonne Hannus

text: Hannus edusti Suomea vuonna 1978 Prahan EM-kisoissa 400 metrin juoksussa ja 4 × 400 metrin viestijuoksussa. Seuratasolla hän edusti Hangö Idrottsklubbia ja Karis Idrottsklubbia.


title: Tietokone-etiikka

text: Tietokone-etiikka käsittelee sekä informaatioteknologian käyttämisestä syntyviä uusia eettisiä kysymyksiä että perinteisiä kysymyksiä uudessa toimintaympäristössä. Tietokone-etiikan on perinteisesti katsottu olevan sovelletun etiikan osa-alue. Tyypillisiä sovelletun etiikan kysymyksiä tietokone-etiikan alueella ovat muun muassaKuitenkin esimerkiksi Luciano Floridi on argumentoinut että informaatio on moraalisesti parempaa kuin kaaos ja siten informaatio voisi toimia oman informaatioetiikan teorian pohjana.


title: Tietokone-etiikka

text: Samaten tietokone-etiikan ainutlaatuisuutta on perusteltu viittaamalla määrällisen (kvantitatiivisen) muuttumisena tietokoneen ja tietoverkkojen vaikutuksena laadulliseksi (kvalitatiiviseksi). Tietokoneet ja tietoverkot tarjoavat mahdollisuuden tehdä asioita jotka aiemmin olivat joko mahdottomia tai ainakin erityisen hankalia.


title: Tietokone-etiikka

text: Tietotekniikan ammattilaisen ammattietiikkaan voi tutustua esimerkiksi Tietotekniikan liiton etiikan työryhmän sivustolta.


title: Tietokone-etiikka

text: Myös IFIPin (International Federation for Information Processing)] SIG (Special Interest Group) 9.2.2 on a Framework for Ethics of Computing on pyrkinyt kehittämään kansainvälisen tietotekniikan ammattilaisen eettisen ohjeen. Koska tässä ei ole onnistuttu, on sen sijaan tuotettu ohje kansallisen ammattietiikan ohjeen kirjoittamista varten.


title: Kim Hunter

text: Kim Hunter (oik. Janet Cole, 12. marraskuuta 1922 Detroit, Michigan – 11. syyskuuta 2002 New York, New York) oli yhdysvaltalainen teatteri-, televisio- ja elokuvanäyttelijä.


title: Kim Hunter

text: Hunterin ensimmäinen elokuva oli "Seitsemäs uhri" vuodelta 1943. Vuonna 1947 hän näytteli Stella Kowalskia Tennessee Williamsin kirjoittamassa Broadway-näytelmässä "Viettelysten vaunu" ("A Streetcar Named Desire"). Hän näytteli Stellan roolin myös näytelmän elokuvaversiossa vuonna 1951. Hän sai elokuvaroolista parhaan naissivuosan Oscarin ja Golden Globen. Hänen muita tunnettuja elokuviaan ovat esimerkiksi "Kysymys elämästä ja kuolemasta" (1946) sekä kolme Apinoiden planeetta -elokuvaa: "Apinoiden planeetta" (1968), "Paluu apinoiden planeetalle" ("Beneath the Planet of the Apes", 1970) ja "Pako apinoiden planeetalta" ("Escape from the Planet of the Apes", 1971). Hunterin ura kärsi kuitenkin pahoin joutumisesta Hollywoodin mustalle listalle 1950-luvun lopussa epäiltynä kommunismista. Elokuvien lisäksi hän loi uraa televisiossa näyttelemällä lukuisissa saippuasarjoissa, saaden jopa Emmy-ehdokkuuden. Hunter on saanut urastaan kaksi tähteä Hollywood Walk of Famelle, toisen elokuvista ja toisen televisiosta.


title: Kim Hunter

text: Kim Hunter oli elämänsä aikana kaksi kertaa naimisissa; ensimmäinen avioliitto päättyi eroon vuonna 1946 ja toinen aviomiehen kuolemaan vuonna 2000. Hänellä oli kaksi lasta, yksi kummastakin avioliitosta. Hän kuoli sydänsairauteen 79-vuotiaana.


title: Belgian Grand Prix 1976

text: Belgian Grand Prix 1976 oli Formula 1 -sarjan osakilpailu, joka ajettiin 16. toukokuuta Zolderin radalla. Kilpailun voitti Niki Lauda, jolle voitto oli kauden kolmas.


title: Sonja Nef

text: Sonja Nef (s. 19. huhtikuuta 1972 Heiden, Sveitsi) on sveitsiläinen entinen alppihiihtäjä, joka oli erikoistunut lähinnä suurpujotteluun.


title: Sonja Nef

text: Nef voitti suurpujottelun maailmanmestaruuden vuonna 2001, Itävallan St. Antonissa järjestetyissä maailmanmestaruuskilpailuissa. Samoissa MM-kilpailuissa hän sijoittui pujottelun 7:ksi. Suurpujottelun olympiapronssia Nef saavutti Salt Lake Cityn kisoista 2002. St. Moritzin MM-kilpailuissa 2003 hän sijoittui pujottelussa 6:ksi ja suurpujottelussa 8:ksi.


title: Sonja Nef

text: Nef voitti urallaan 15 maailmancupin osakilpailua, 13 suurpujottelussa ja 2 pujottelussa. Lisäksi hän pystyi kahteen peräkkäiseen suurpujottelun lajicupin voittoon kausilla 2000-2001 ja 2001-2002. Hänen paras sijoituksensa maailmancupin loppupisteissä on kolmas sija kaudelta 2001-2002.


title: Sonja Nef

text: Nef kärsi urallaan lukuisista loukkaantumisista ja hänelle tehtiin yhteensä seitsemän polvileikkausta. Helmikuussa 2006, Nef ilmoitti uransa päättyneen.


title: Lohjelm

text: Lohjelm (myös muodossa "Lohielm") oli Ruotsin vallan aikainen suomalainen aatelissuku. Vaikka suvun jäseniä edelleen elää Suomessa, ei sukua kuitenkaan koskaan introdusoitu Suomen Ritarihuoneeseen.


title: Lohjelm

text: Aatelissuvun kantaisä on luutnantti "Göran Lohjelm", jonka Ruotsin kuningas Kaarle XI aateloi 1693 hänen sotakentillä osoittamansa urhoollisuuden perusteella. Suku introdusoitiin Ruotsin ritarihuoneeseen vuonna 1697 aatelisena sukuna numero 1302. Göran Lohjelm peri isältään Sääksmäen kirkkoherralta "Thomas Knutsson Paltheniukselta" Lotilan kartanon Sääksmäellä. Isä polveutuu 1600-luvulla eläneestä turkulaisesta porvarista nimeltä Knut Palttu. Huonosta maineesta ja alkoholin käytöstä huolimatta hän onnistui pysymään kirkkoherran virassa 49 vuotta.


title: Lohjelm

text: Göranin äiti Anna Nöding oli skånelais-liiviläistä aatelissukua.


title: Lohjelm

text: Göranin ainoa aikuisikään elänyt lapsi, poika Patrik (1686-1706) menehtyi Viipurin puolustuksessa saamiinsa haavoihin 21-vuotiaana. Myös kolmen seuraavan sukupolven ajan suku säilyi hengissä vain yhden aikuisikään eläneen pojan kautta, samalla "vaipuen talonpoikaisuuteen". Patrikin pojan pojan poika "Otto-Eric Lohjelm" (1774-1843) asettui 1797 torppariksi Vesilahden Krääkkiön kylän Rautialan rusthollin Oravanlinnan torppaan. Suomen Ritarihuoneen järjestäytyessä vuonna 1815 olisi myös Lohjelmin suvun pitänyt ilmoittautua introduktiota varten. Torpparina Otto-Eric ei enää kuulunut säätyläisiin ja ilmoittautuminen jäi tekemättä.


title: Lohjelm

text: Maanviljelijöinä ja torppareina suku menestyi ja lisääntyi. Vuonna 1995 perustetussa Lohjelmin sukuseurassa onkin satoja jäseniä.


title: Lohjelm

text: Vuonna 1857 torppari Otto Erik Oravalinna Lohjelmille myönnettiin Suomen talousseuran pieni ansiomitali.


title: Lohjelm

text:
Kahdesti 1800-luvulla suvun jäsenten asioita käsiteltiin Turun hovioikeudessa. Vuonna 1859 M. Mikonpoika Orawa kävi oikeutta talollista O. E. Otonpoikaa Lohjelmia vastaan.
Vuonna 1880 torppari Gustaf Orawalinna eli Lohjelm kävi oikeutta talollista Efraim Mösää vastaan.


title: Lohjelm

text: Vuoden 1906 suuressa nimenmuutoksessa suvun jäsenet suomalaistivat nimiään; eräästä "Ernst Lohjelmistä" tuli "Järvinen", hänen veljestään "Laakso". Suvun mieslinjaisista jälkeläisistä osa käyttää nimeä "Junkkaala" Jopin talon erään torpan mukaan. Suvun päämies on Rauno "Kokkola" – sukunimi tulee Kokkolan talosta, jonne torpparinpoika Otto Eric pääsi kotivävyksi. Suvun mieslinjaisista jäsenistä nykyään tunnetuimmat lienevät Suomen Raamattuopiston entinen rehtori, nykyinen toiminnanjohtaja Timo Junkkaala sekä Suomen teologisen instituutin entinen pääsihteeri, nykyinen Suomen lähetysseuran Tansanian lähetti Eero Junkkaala.


title: Lohjelm

text: Vuonna 1996 suvun jäsenet pyysivät introduktiota Suomen Ritarihuoneeseen, mutta tämä ei tasavaltaisten lakien aikana ollut mahdollista.


title: 24: Redemption

text: 24: Redemption on vuonna 2008 ensi-iltansa saanut televisioelokuva. Elokuva perustuu "24"-televisiosarjaan, ja se sijoittuu ajallisesti sarjan kuudennen tuotantokauden jälkeiseen aikaan ja toimii esinäytöksenä seitsemännelle tuotantokaudelle, jota alettiin esittää Yhdysvalloissa tammikuussa 2009.


title: 24: Redemption

text: Elokuvan tapahtumat sijoittuvat kuvitteelliseen Afrikan valtioon Sangalaan, jossa Yhdysvaltain hallituksen etsimä Jack Bauer toimii avustustyöntekijänä ja päätyy tahtomattaan keskelle sotilasvallankaappausta. Samaan aikaan Yhdysvalloissa on uuden presidentin Allison Taylorin virkaanastujaispäivä. Tapahtumat etenevät sarjan tapaan reaaliajassa, kello 15.00–17.00.


title: 24: Redemption

text: Elokuva ensiesitettiin Yhdysvalloissa Fox-kanavalla 23. marraskuuta 2008, ja se julkaistiin DVD:llä pidennettynä versiona kaksi päivää myöhemmin. Ensiesitystä seurasi keskimäärin noin 12 miljoonaa katsojaa. Elokuva sai viisi Emmy-ehdokkuutta, ja Kiefer Sutherland oli ehdolla myös Golden Globe -palkinnon saajaksi roolistaan Jack Bauerina.


title: 24: Redemption

text: Yhdysvaltain hallitusta pakoileva entinen liittovaltion agentti Jack Bauer tekee avustustyötä Afrikan Sangalassa, Okavangon amerikkalaiskoulussa. Hallitus on jo yli vuoden yrittänyt saada Baueria vastaamaan kidutussyytteisiin, jotka koskevat tämän käyttämiä kovakouraisia kuulustelumenetelmiä.


title: 24: Redemption

text: Jokin taho Yhdysvaltain hallituksesta on toimittanut sotapäällikkö Jumalle aseita ja tämä suunnittelee sotilasvallankaappausta. Hän pakkovärvää lapsia sotilaiksi ja hänen joukkonsa hyökkäävät kouluun. Jackin ainoa keino pelastaa lapset on viedä heidät Yhdysvaltain suurlähetystöön, jonka väistyvä presidentti Noah Daniels on kuitenkin määrännyt evakuoitavaksi.


title: Italian Grand Prix 1976

text: Italian Grand Prix 1976 oli Formula 1 -sarjan osakilpailu, joka ajettiin 12. syyskuuta 1976 Autodromo Nazionale Monzan radalla. Kilpailun voitti Ronnie Peterson.


title: Tommy Moe

text: Tommy Moe (s. 17. helmikuuta 1970 Missoula, Montana) on yhdysvaltalainen entinen alppihiihtäjä ja olympiavoittaja.


title: Tommy Moe

text: Moe voitti olympiakultaa syöksylaskussa Lillehammerin olympialaisissa 1994. Samoissa olympialaisissa hän sijoittui supersuurpujottelussa hopealle ja laski alppiyhdistetyssä 5:ksi. Naganon olympialaisissa 1998 Moe oli super-G:ssä 8:s ja syöksylaskussa 12:s. Maailmanmestaruuskilpailuissa Moen uran paras sijoitus tuli Moriokan kisoista 1993, jossa hän laski syöksylaskun 5:ksi.


title: Tommy Moe

text: Urallaan Moe pystyi vain yhteen maailmancupin osakilpailuvoittoon, ja yhteensä seitsemään palkintokorokepaikkaan.


title: Tommy Moe

text: Moe lopetti uransa vuonna 1998 ja on toiminut sen jälkeen muun muassa vaateyrityksen ja hiihtokeskuksen edustustehtävissä.


title: Komero

text: Komero on kodin tai työpaikan irtaimiston säilyttämiseen tarkoitettu huonekalu tai huone. Komeroita on huoneistossa yleensä useita eri tarkoituksiin, kuten siivouskomero, ruokakomero ja vaatekomero.


title: Komero

text: Komeron ollessa tarpeeksi tilava, voi sinne piiloutua leikittäessä piiloleikkiä. Saduissa ja tarinoissa komeroissa asuu usein mörköjä tai jotain pieniä ja suloisia eläimiä.


title: Kerttulit

text: Kerttulit (Parulidae) on suurehko heimo pienenkokoisissa varpuslinnuissa. Niitä löytyy luonnonvaraisina Keski-, Pohjois- ja Etelä-Amerikasta. Kerttulit elävät pääosin puissa, vaikkakin muutama laji viettää aikaansa myös maassa. Suurin osa kerttuleista on hyönteissyöjiä. Monilla koirailla on höyhenpeitteessä paritteluaikana kirkkaita värejä, sillä koiraiden pitää joka vuosi valloittaa naaraat puolelleen. Kaikilla lajeilla ei kuitenkaan ole eroja naaraiden ja koiraiden välillä edes paritteluaikana. Kerttulit ovat pieniä lintuja, pienin lintu, rusoperäkerttuli, on 10,6 cm pitkä ja pisin lintu, laulukerttuli, on 19 cm pitkä. Kerttuleiden munien lukumäärä vaihtelee pohjoisten muuttolintujen yli kuudesta munasta, trooppisten paikkalintujen kahteen munaan.


title: Kerttulit

text:
Kerttuleihin on sijoitettu ennen banaanikerttuli ja vuorikerttuli, mutta nykyään ne kuuluvat omiin heimoihinsa.
Kerttuleihin kuuluu 18 sukua ja 108 lajia.


title: Winnipeg Falcons

text: Winnipeg Falcons oli Winnipegissä toiminut jääkiekkoseura. Seuran perustivat vuonna 1911 aiemmin Icelandic Athletic Clubissa ja Vikings-joukkueessa pelanneet islantilaiset jääkiekkoilijat.


title: Winnipeg Falcons

text: Falcons pääsi kaudeksi 1910–1911 mukaan uuteen vasta perustettun jääkiekkosarjaan, jossa pelasivat mm. Kenora Thistles, Brandon Wheat City ja Winnipeg AAA. Kaudeksi 1913–1914 Falcons siirtyi "Independent Hockey Leagueen", missä se saavutti tulokaskaudellaan neljä voittoa ja kahdeksan tasapeliä. Seuraavalla kaudella se voitti mestaruuden.


title: Winnipeg Falcons

text: Kaudella 1919–1920 Falcons pääsi edustamaan Länsi-Kanadaa Allan Cupiin voitettuaan "Manitoba Hockey Leaguen" mestaruuden sekä peitottuaan "Winnipeg Hockey Leaguen" mestarin. Frank Frederickson voitti liigan maalikuninkuuden 23 maalillaan kymmenessä ottelussa. Allan Cupin loppuottelussa Falcons voitti Toronton yliopiston joukkueen kaksiosaisessa ottelussa yhteismaalein 11–5. Allan Cupin voittajajoukkue pääsi edustamaan Kanadaa Antwerpenin kesäolympialaisiin. Olympialaisissa joukkue voitti kultamitalin.


title: Winnipeg Falcons

text: Kaikki pelaajat olivat islantilaisten maahanmuuttajien jälkeläisiä. Nykyisin Islannin jääkiekkomaajoukkueen pelipaidassa on haukan kuva kunnianosoituksena maan jääkiekkoperinteille.


title: Jamie Moyer

text: Jamie Moyer (s. 18. marraskuuta 1962) on yhdysvaltalainen baseballpelaaja (aloittava syöttäjä). Hän teki MLB-debyyttinsä 16. kesäkuuta 1986 ja jatkaa iästään huolimatta uraansa yhä.


title: Jamie Moyer

text: Moyerille myönnettiin vuonna 2003 Lou Gehrigin muistopalkinto.


title: Street Spirit (Fade Out)

text: "Street Spirit (Fade Out)" (myös Street Spirit) on viimeinen kappale Radioheadin vuoden 1995 albumilla "The Bends", ja myös vuonna 1996 julkaistu single. Singleä on kehuttu sen B-puolien laadusta. Kappaletta "Talk Show Host" kuullaan myös vuoden 1996 elokuvassa, "Romeo + Juliet" ja siitä on tullut "Street Spiritin" lisäksi yleinen Radioheadin konserttien settilistoilla. Rockyhtye The Darkness on tehnyt kappaleesta oman versionsa.


title: Street Spirit (Fade Out)

text: Thom Yorke sanoi, että häntä inspiroi kappaleen teossa Ben Okrin vuoden 1991 romaani "The Famished Road", ja sen musiikkiin vaikutti R.E.M.. "Street Spirit (Fade Out)" singlestä tuli Radioheadin ensimmäinen kappale, joka nousi Britannian singlelistalla sijalle 5, ja on edelleen yhtyeen suurimpia hittejä kotimaassaan.


title: Street Spirit (Fade Out)

text: Trance-musiikkia tekevä DJ Tiësto teki kappaleesta remiksin vuonna 2003.


title: The Man Who

text: The Man Who on skotlantilaisen indie rock -yhtye Travisin toinen studioalbumi, ja albumi, joka toi yhtyeelle maailmanlaajuista huomiota. Se julkaistiin keväällä 1999, ja nousi Britannian albumilistalla sijalle 1 ja sijalle 8 Australiassa. Yhtye voitti vuonna 2000 kaksi BRIT Awards -palkintoa, ja samana vuonna albumi julkaistiin Kanadassa "Why Does It Always Rain On Me?" -singlen kanssa. Britanniassa ensimmäinen single albumilta oli "Writing To Reach You". Albumi on omistettu Stanley Kubrickille.


title: The Man Who

text: Albumin nimi viittaa Oliver Sacksin kirjaan "The Man Who Mistook His Wife for a Hat".


title: The Man Who

text: Albumi sijoittui sijalle 70 vuonna 2006, kun Q-lehti teki listansa "kaikkien aikojen parhaasta albumista". Albumi on myynyt 9-kertaista platinaa Britanniassa.


title: The Man Who

text: Kaikki kappaleet kirjoittanut Francis Healy, ellei toisin mainittu.


title: Jordan 191

text: Jordan 191 oli brittiläisen Gary Andersonin suunnittelema ja Jordanin käyttämä auto kaudella 1991. Autoa ajoi Bertrand Gachot, Michael Schumacher, Roberto Moreno, Alessandro Zanardi ja Andrea de Cesaris.


title: Jordan 191

text: Talli käytti Goodyearin renkaita ja Fordin kahdeksansylinterisiä moottoreita. Jarrut tallille valmisti Hitco. Auto painoi 505 kg.


title: Jordan 191

text: Kausi alkoi heikosti, sillä kumpikaan kuljettajista ei päässyt maaliin neljässä ensimmäisessä GP:ssa. Gachot kuitenkin sai sijoitukset Yhdysvaltain ja Brasilian GP:sta, koska hän keskeytti aivan kilpailun lopussa.


title: Jordan 191

text: Kauden viidennessä kilpailussa, Kanadan GP:ssa, molemmat kuljettajat avasivat pistetilinsä. De Cesaris oli maalissa neljäs ja Gachot viides. De Cesaris ajoi pisteille kahdessa seuraavassakin kilpailussa ollen neljäs ja kuudes. Gachot keskeytti molemmissa, mutta oli puolestaan kuudes Britannian ja Saksan GP:ssa, joista jälkimmäisessä de Cesaris oli hänen edellään viides. Jordan saavutti historiansa ensimmäisen nopeimman kierroksen Unkarin GP:ssa.


title: Jordan 191

text: Gachot joutui jättämään kuljettajan paikkansa kesken kauden, kun hän sai vankeustuomion tapeltuaan taksikuskin kanssa Lontoossa. Hänet korvasi saksalainen Michael Schumacher, joka teki F1-debyyttinsä Belgian GP:ssa. Schumacherin Jordan-ura jäi kuitenkin yhden kilpailun mittaiseksi hänen siirryttyään Benettonille. Benettonilta Jordanille vaihdossa tuli Roberto Moreno, mutta hän kilpaili tallissa vain kahden kilpailun ajan. Loppukaudella tallin toista autoa ajoi Alex Zanardi. Pisteitä ei loppukaudella enää saavutettu.


title: Jordan 191

text: Jordan sijoittui valmistajien MM-sarjassa viidenneksi 13 MM-pisteellä.


title: Jordan 191

text: Lihavointi tarkoittaa paalupaikkaa, "kursivointi" nopeinta kierrosta.


title: Jordan 191

text:
Jordan 191 - The Formula One Database
Jordan 191 - ChicaneF1
Jordan 191 - F1Olivier


title: Mayojen historia

text: Mayojen historia jaetaan kolmeen kauteen: esiklassiseen, klassiseen ja jälkiklassiseen.


title: Mayojen historia

text: Mayat ovat asuneet nykyisen Meksikon Chiapasin ja Guatemalan Jukatanin niemimaalla 1000-luvulta eaa. lähtien. Mayojen varhaisista vaiheista tiedetään vain vähän, eikä osata sanoa syntyikö mayojen sivistys olmeekeilta saaduista vaikutteista. Mayat loivat Väli-Amerikkaan esiklassisella kaudella vuosina 1000 eaa. – 300 jaa. korkeakulttuurin, joka vaikutti voimakkaasti useisiin heitä seuranneisiin kulttuureihin, mm. tolteekkeihin. Tällä kaudella rakennettiin jo ensimmäiset monumentaaliset temppelirakennukset. Mayat kehittivät tuolloin myös tähtitieteen ja ajanlaskun korkealle tasolle sekä loivat kuvakirjoituksen. Esiklassisen ajan tärkein keskus oli Uaxactúnin kaupunki.


title: Mayojen historia

text: Mayakulttuurin klassinen kausi ajoittuu vuosille 300–900. Tällä ajalla mayat rakensivat yli neljäkymmentä kaupunkia, joissa oli suuria rakennuksia. Kaikki kaupungit olivat itsenäisiä kaupunkivaltioita, eivätkä ne yhtenäisestä kulttuuristaan huolimatta muodostaneet pysyvää valtioliittoa. Klassisen kauden tunnetuin keskus oli Tikal. Useimmat klassiset maya kaupungit tuhoutuivat jo 800-luvulla. Syitä ovat saattaneet olla kuivuus, alituiset sisällissodat, maaperän köyhtyminen tai kulkutaudeista johtunut väestön romahdus.


title: Mayojen historia

text: Mayat alkoivat 900-luvulla rakentaa uusia kaupunkeja Jukatanin niemimaan pohjoisosiin. Tällöin ja jo aiemminkin näkyi Putunin mayojen leviäminen ja Puuc-tyyli. Keskeiseen asemaan kohosi itzá-heimo, jonka pääkaupunki Chichén Itzá oli jälkiklassisen kauden huomattavin keskus. Muita merkittäviä kaupunkeja olivat Uxmal ja Mayapán. Nämä kaupungit olivat pitkään liitossa keskenään, mutta alkoivat myöhemmin kamppailla toisiaan vastaan, jolloin nouseva tolteekkien kulttuuri käytti epäsopua hyväkseen laajentaen valtaansa mayojen alueille.


title: Mayojen historia

text: Mayojen alueella on asuttu jo ainakin vuodesta 8000 eaa. Ensimmäiset asukkaat olivat suurriistan metsästäjiä. Maissin viljely alkoi noin 3000 eaa. ja levisi laajalle maya-alueella 2000 eaa. mennessä.


title: Mayojen historia

text: Varhaisia kyliä ilmestyi Tyynenmeren rannikolle joskus 1800 eaa. Tällöin alkoi saviastioiden teko. Se viitaa osaltaan kiinteään asutukseen. Sunnilleen samaan aikaan mayasivilsaation kanssa syntyi olmeekkien sivilisaatio. On kiistelty siitä, synnyttikö olmeekkien sivistys mayojen sivistyksen.


title: Mayojen historia

text: Tyynenmeren varhainen kyläyläkulttuuri sai vaikutteita Etelä-Amerikasta. Keramiikka lienee levinnyt etelästä. Vaikutteet lienevät kulkeneen meritse. Varsinkin varhaisen Ecuadorin taiteessa on samoja piirteitä Mesoamerikan muodostavan kauden kulttuuripiirteiden kanssa. Näitä ovat mm savinaamio, jaguaarin kidassa oleva ihmispää, sängyssä makaava hahmo, uurteiset kasvot omaava hahmo, Keramiikassa on monia yhtymäkohtia esim Guatemalan Ocos- ja Conchas-vaiheen ja Ecuadorin Chorrera-vaiheen välillä. Esimerkiksi Barran ja Ocosin kulttuurin tecomate-saviastioita muistuttavia oli tuohon aikaan Etelä-Amerikassa Ecuadorissa.


title: Mayojen historia

text:
Ihmisiä muutti ehkä Chiapasin vuorilta ja El Salvadorin yläjuoksulta mahdollisesti seurailemalla jokia Jukatanin niemimaan tyvessä sijaitsevaan sisämaahan, Pétenin alueelle, joka on kausisademetsää. Nakben asuinpaikka on tältä ajalta, 1400 eaa. Peténiin rakennettiin ensimmäiset kylät ja mayatemppelit noin 1000 eaa., ja alkoi niin sanottu keskiesiklassinen kausi. Näihin aikoihin olmeekkien sivilisaatio oli voimakas, ja levitti vaikutustaan laajalle alueelle.
Noin 1000 eaa Mamamo-keramiikka ilmastyi varhaiseen mayakeksukseen cuelloon, ja levisi Chiapasin halki noin 600 eaa.
Niinpä noin 1000–350 eaa. keskiesiklassisella kaudella väestö levittäytyi alangolle,alettiin rakentaa keskuksia joissa oli suuria terasseja ja temppeleitä. Tämä viittaa johtavan, määräävän luokan ilmestymiseen. Varhaiset monumentit olivat hautakumpuja. Nakbeen alettiin rakentaa suurta alustaa temppelirakennelmia varten noin 1200 eaa. mitä luultavimmin ennalta tehdyn suunnitelman mukaan. Noin 800–700 eaa. rakennettiin ensimmäinen suuri temppeli, ja noin vuodelta 800 eaa. on löydetty kiekkoja, jotka kertovat eliitistä.


title: Mayojen historia

text:
Tältä kaudelta ovat myös El Mirador ja Cerros. N. 600 eaa. rakennettiin ensimmäiset mayojen suuret keskukset pääosin kolmiomaiseen, osin kalkkisten vuorten ympäröimään Miradorin laaksoon Peténin osavaltion pohjoisosiin Guatemalassa. Tätä aluetta pidetään mayakulttuurin kehtona. El Mirador perustettiin noin 650 eaa.
Myöhäisesiklassinen aika oli noin 350 eaa. - 100 jaa. kauden alussa perustettiin Cival. Tänä aikana rakennettiin jo suuria porraspyramideja, jotkut väestökeskukset kasvoivat melko suuriksi jo ennen ajanlaskumme alkua. Näitä olivat mm Nakbe ja El Mirador, Tikal suureni hiukan myöhemmin. San Bartolo oli myös tämän ajan mayakeskus. Noin 300 eaa. asutus oli laajentunut niin laajalle alueelle, että käyttöön jouduttiin ottamaan jo vähemmän hedelmällisiä maita. Mayojen kirjoitus ilmestyi 300–200 eaa., ehkä jo 400 eaa. Esiklassisessa San Bartolissa 100 eaa näkyvä kirjoitus ei ollut vielä klassista tyyppiä, mutta jo nyt kukoistanut kulttuuri muistutti muuten klassisen ajan kulttuuria temppeleineen, kuninkaineen jne.. Asutusta oli alusta asti koko alueella, mutta kehityksen painopiste oli Tyynenmeren rannikon lähellä eteläisillä vuorilla ja Peténissä Etelä-Jukatanissa.


title: Mayojen historia

text: Joidenkin tutkijoiden mielestä esiklassinen mayakulttuuri olisi romahtanut Miradorin altaassa ennen vuotta 250. Muun muassa Nakbe hävisi. El Mirador hylättiin äkkiä 150 jaa. samoin kuin monet ympäristön keskukset. Tällöin vallitsi kuivuus. Tätä sanotaan esiklassisen-klassisen ajan alun romahdukseksi. Osa kaupungeista lakkasi pystyttämättä kiviä sen takia, että naapurikaupunki valloitti ne, mikä oli "normaalia" mayakaupunkien elämää, ja joillain paikoila esimerkiksi obsidiaanityökalujen tuotanto ja väkiluku laskivat hitaasti vuosilukupilväiden pystyttämisen lakattua. Viljakasvien jäänteet näyttävät vähenevän vuoden 100 jaa. jälkeen, ja pysyvät alhaisina 130–225 jaa.


title: Mayojen historia

text: Mayojen klassinen kausi alkoi 300-luvulla jolloin kaupungit (mm. Tikal ja Uaxactun) kasvoivat suuriksi. Noin 250-300 jaa kehittyi klassinen mayakirjoitus. Tänä aikana rakennettiin satoja mayakaupunkeja ja kulttuuri levisi Peténissä laakson reunoille. Tikal oli varhaisklassisen kauden merkittävin keskus. Mayavaltiot kävivät keskenään sotia, milloin mikin dynastia oli voimakkain.


title: Mayojen historia

text:
Tunnettuja dynastioita oli Calakmulissa, Caracolissa, Yaxchilanissa, Piedras Negrasissa ja Copánissa. Merkittäviä olivat myös Palenque, Dos Pilas, Uaxactun, Altun Ha ja Bonampak. Myös pohjoisempana Jukatanilla "mayatasangolla" oli monia suuria keskuksia kuten Oxkintok, Chunchucmil ja varhainen Uxmal. Mayakulttuuri huipentui 730-790 jaa.
Meksikon ylängöllä ollut pohjoinen Teotihuacán vaikutti maya-alueella tällä kaudella joko kaupan tai sotien kautta.


title: Mayojen historia

text: Myöhäisklassisen kauden alussa noin 600 jaa. Teotihuacán romahti ja sieltä ei saatu enää kauppatavaroita. Maya-alueella väestö jatkoi huippunopeaa kasvuaan. Rakennettiin suurempia monumentteja kuin koskaan. Noin 650-750 jaa kuninkaanpalatseja tehtiin erityisen paljon, ja vuoden 700 jaa jälkeen alkoi ilmestyä myös valtavia aatelisten palatseja. Nämä lienevät olleen maallisia, ei uskonnollisia. Tämä voi viitata ainakin osittaiseen maallistuneiden johtajien merkityksen kasvuun. Keramiikkatyylit vaihtelivat nopeasti toisin kuin klassisen ajan alussa, mikä viittaa kasvavaan kilpailutalouteen. Seinämaalauksissa näkyy merkkejä sotien yleistymisestä, niissä vankeina on usein korkea-arvoinen henkilö.


title: Mayojen historia

text: Kesskisen Peténin klassinen maya-alue luhistui melko nopeasti välillä 750–1050 jaa. ja suuret asutuskeskukset hylättiin. Romahdus näkyy nimenomaan kuninkaiden ja aatelisten vallan häviämisenä, suuria monumentteja ei enää tehty ja kirjoitus hylättiin. Väestö näyttää laskeneen hitaammin ainakin joillain seuduilla, mm Copanissa. Kuva akillisestä romahduksesta ei ole aivan yksiselitteinen, eri alueet ja keskukset kukoistivat ja romahtivat eri aikoina.


title: Mayojen historia

text: Vakava kuivuus koetteli maya-aluetta noin vuodesta 750, ja paheni kovaksi vuoden 800 jälkeen toistuen aaltomaisesti 50 ja 200 vuoden jaksoissa. Noin vuonna 810 koettiin paha kuivuuspiikki. Pahimmat kuivuuskaudet kestivät vuosikausia. Kuivuus on voinut ensi alkuun pilata sadon ja pitkittyessään maaperän, kun monilla alueilla veden saanti riippui sadevesisäiliöiden täyttymisestä. Copanin seuduilla näyttää eroosio tuhonneen ylärinteiden pellot jo vuoteen 700 jaa mennessä. Samoihin aikoihin ainakin Petexbatúnin alueella käytiin mayakaupunkien välisiä ankaria ja tuhoisia taisteluja, joihin näyttää liittyneen lopulta sotaisten niin sanottujen Putúnin mayojen tunketuminen seudulle. Nämä olivat saaneet vaikutteita pohjoisemmasta Meksikosta. Putúnin mayojen keskus oli aiemmalla olmeekkialueella sijainnut Xicalanco. Putúnin mayoja on pidetty kauppias- ja sotataipumustensa takia tuon ajan ja seudun viikinkeinä. Pääteklassisella ajalla leviittäytyi pohjoisen jukatanin Puuc-tyyli, jossa myös oli meksikolaisvaikutteita.


title: Mayojen historia

text: Maatalousväestö on ehkä joutunut jättämään pellot viljelemättä, sotatoimien takia. On myös arveltu, että kasvaneen ylimystön aiheuttama vero- ja työrasitus ajoi kansan kapinaan. Syynä voisi olla näiden yhdistelmä: kuivuuden aiheuttama huono sato saattoi ajaa väestön kapinaan "kaikkitietäviä" pappeja ja ylimystöä vastaan. Väärän viljelyn ja metsien hakkuun on väitetty aiheuttaneen vakavan ekokatastrofin. Vaikka arkeologisia todisteita ei olekaan, on veikkailtu maanjäristystä ja tulivuorenpurkausta sekä pyörremyrskyä. Romahduksen syynä voi olla monia yhtaikaa vaikuttaneita.


title: Mayojen historia

text: Kulttuurin painopiste siirtyi pohjoiseen Jukataniin sekä etelään Guatemalaan. Noin 900-luvulla maya-alueelle tunkeutui Itza-tolteekkiheimo Kukulcanin johdolla, ja he perustivat keskuksensa 692 autioituneeseen Chichen Itzáan. Pian Uxmalin ja Mayapánin kanssa syntyi mayakronikoiden mukaan liitto, Mayapánin liitto eli "uusi valtakunta" 987—1194. Syttyi sota, jonka Mayapán voitti. 1441 mayat hyökkäsivät itzojen pääkaupunkiin hävittäen kaupungin.


title: Mayojen historia

text: Espanjalaisten saapuessa maya-alueelle vuonna 1527 oli heillä vastassaan hajanaisia kaupunkivaltioita, jotka taistelivat raivokkaasti valloittajia vastaan. Espanjalaisten toinen valloitusretki 1542 johti Jukatanin mayojen kukistamiseen ja heidän orjuuttamiseensa. Mayoja pakeni Peténiin, jossa he saivat olla rauhassa vuoteen 1618 asti. Tayasal, viimeinen mayakaupunki, kukistui vasta vuonna 1697.


title: Espanjan Grand Prix 1979

text: Espanjan Grand Prix 1979 oli Formula 1 -sarjan osakilpailu, joka ajettiin 29. huhtikuuta 1979 Jaraman radalla Espanjassa. Kilpailun voitti Ligierillä ajanut ranskalainen Patrick Depailler, jolle voitto oli uran toinen ja viimeinen.


title: Gianfranco Brancatelli

text: Gianfranco Brancatelli (s. 18. tammikuuta 1950 Torino, Italia) on entinen italialainen autourheilija.


title: Gianfranco Brancatelli

text: Hän osallistui kolmeen Formula 1 -kilpailuun Kauhsen ja Merzario-tallien autolla kaudella , mutta ei selvittänyt karsintaa kertaakaan.


title: Gianfranco Brancatelli

text: Myöhemmin urallaan Brancatelli kilpaili rata-autosarjoissa paremmalla menestyksellä, voittaen mm. Euroopan ja Italian Touring Car -mestaruudet vuosina 1985 ja 1988. Lisäksi hän voitti vuoden Benson & Hedges 500 -sarjan sekä Span 24 tunnin ajot vuonna 1989.


title: Shrek kolmas (videopeli)

text: Shrek kolmas ("Shrek the Third") on tietokonepeli, jonka perustuu DreamWorks Animationin samannimiseen animaatioelokuvaan. Peli julkaistiin 14. toukokuuta 2007 konsoleille Xbox 360, PlayStation 2, Wii, PC, Nintendo DS sekä Game Boy Advance. PSP versio julkaistaan kesäkuussa. Pelin kehittivät 7 Studios, Gameloft, Amaze Entertainment ja Vicarious Visions sekä julkaisi Activision.


title: Projektio (lineaarialgebra)

text: Projektio on eräs lineaarinen transformaatio.


title: Projektio (lineaarialgebra)

text: Halutaan projisoida 3-ulotteisen avaruuden piste p(="x", "y", "z") xy-tasoon. Projektiomatriisi "P" on tällöin seuraavanlainen:


title: Projektio (lineaarialgebra)

text: Projisoitu piste saadaan kertomalla alkuperäinen piste projektiomatriisilla:


title: Keltarintaluri

text: Keltarintaluri ("Trichoglossus capistratus") on sateenkaarilurien sukuun kuuluva kaija. Monet lähteet pitävät keltarintaluria sateenkaarilurin alalajina, mutta BirdLife Suomen maailman lintujen luettelossa se on oma lajinsa.


title: Keltarintaluri

text: Linnun pituus on noin 26 cm. Aikuisen linnun pää on vihreä, otsa ja posket ovat violetinsiniset, rinta keltainen oranssinvärisin merkein, vatsa tummanvihreä ja siipien alapeitinhöyhenet keltaiset oranssinvärisin merkein. Sukupuolet ovat samanvärisiä.


title: Keltarintaluri

text: Keltarintaluri esiintyy Timorissa.


title: Keltarintaluri

text: Laji on ilmeisesti yksiavioinen. Pesintä tunnetaan puutteellisesti.


title: Keltarintaluri

text: Keltarintalurit liikkuvat yleensä parvissa ja ruokailevat enimmäkseen puiden latvuksissa. Ne syövät pääasiassa siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten.


title: Wicked Ivory

text: Wicked Ivory on brittimuusikko Jim Pembroken debyyttialbumi sooloartistina. Se julkaistiin Suomessa vuonna 1972, ja Isossa-Britanniassa vuotta myöhemmin. Pembroke teki levyn salanimellä ”Hot Thumbs O’Riley”. CD-versio levystä ilmestyi vuonna 1992, ja remasteroitu versio vuonna 2005.


title: Wicked Ivory

text: Kaikki sävellykset ja sanoitukset Jim Pembroke.


title: David Roberts

text: David Roberts (24. lokakuuta 1796 Stockbridge, Edinburgh – 25. marraskuuta 1864) oli skotlantilainen taidemaalari. Hänet tunnetaan erityisesti Egyptiin ja Lähi-itään liittyvistä orientalistisita maalauksistaan, joita hän teki 1840-luvulla.


title: David Roberts

text: Roberts teki pitkiä matkoja Lähi-idässä. Näillä matkoilla tehdyt työt sekä samoista aiheista tehdyt öljymaalaukset tekivät hänestä tunnetun. Vuonna 1841 hänet valittiin Kuninkaalliseen taideakatemiaan.


title: Jeff Stinco

text:
Jean-François "Jeff" Stinco (s. 22. elokuuta 1978) on kanadalainen rockmuusikko, joka tunnetaan parhaiten Simple Plan -yhtyeen kitaristina. Hän syntyi Montréalissa, Québecissä. Vuonna 1999 hän tapasi entiset lukiotoverinsa
Chuck Comeaun sekä Sébastien Lefebvren. Stinco on esiintynyt myös näyttelijänä muun muassa elokuvassa "Nitro" (2007).


title: Chuck Comeau

text: Charles-Andre "Chuck" Comeau (s. 17. syyskuuta 1979) on kanadalainen rockmuusikko. Hänet tunnetaan Simple Plan -yhtyeestä, jossa hän työskentelee rumpalina ja taustalaulajana.


title: Chuck Comeau

text: Comeau syntyi Montréalissa, Québecissä, ja kuului yhdessä Pierre Bouvierin kanssa jo Simple Plania edeltäneeseen Resetiin.


title: Sébastien Lefebvre

text: Gaétan-Jean Sébastien Lefebvre Pépin (s. 5. kesäkuuta 1981) on kanadalainen rockmuusikko. Hän syntyi Montréalissa, Québecissä, ja tuli tunnetuksi Simple Plan -yhtyeestä, jossa hän työskentelee kitaristina ja taustalaulajana. Sebastienin lempinimi on Seb.


title: Punaniskaluri

text: Punaniskaluri ("Trichoglossus rubritorquis") on sateenkaarilurien sukuun kuuluva papukaijalaji. Monet lähteet pitävät punaniskaluria sateenkaarilurin alalajina, mutta BirdLife Suomen maailman lintujen luettelossa se on oma lajinsa.


title: Punaniskaluri

text: Linnun pituus on noin 26 cm. Aikuisen linnun pää on violetinsininen, kurkku musta, rinta, kupeet, niskavyö ja siipien alapeitinhöyhenet punaiset tai oranssit, vatsa ja siipisulat mustahkot, pyrstön alapeitinhöyhenet ja reidet keltaiset tummin juovin ja siipisulkien tyviosat keltaiset. Nokka on punainen, iiris punainen ja koivet harmaat. Sukupuolet ovat samanvärisiä.


title: Punaniskaluri

text: Punaniskaluri esiintyy Pohjois-Australiassa lännen Kimberleystä idän Carpentarianlahteen Queenslandissa ulottuvalla alueella.


title: Punaniskaluri

text: Punaniskalurit elävät metsänreunoissa ja metsissä.


title: Punaniskaluri


title: Punaniskaluri

text: Punaniskalurit liikkuvat yleensä parvissa ja ruokailevat enimmäkseen puiden latvuksissa. Ne syövät pääasiassa siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten.


title: Illoistenjärvi

text: Illoistenjärvi sijaitsee Hirvensalon saaren keskiosassa Turussa. Järvi on pinta-alaltaan vain noin 9 hehtaaria. Järvi on hyvin matala. Sen keskisyvyys on 1,8 metriä ja syvin kohta 2,5 metriä. Illoistenjärvi on rehevä ja se kärsii ajoittain myös hapen puutteesta.


title: Illoistenjärvi

text: Paikalliset asukkaat arvelevat järven veden pilaantumisen syyksi rannalle vuonna 1947 perustetun Rothbergin kahvipannutehtaan ja myöhemmän pesulan päästöjä. Molemmat yritykset on jo kauan sitten lopetettu.


title: Taloqan

text: Taloqan (tai Taluqan, ) on afganistanilaisen Takharin maakunnan pääkaupunki. Vuonna 2006 kaupungin asukasluku oli arviolta noin 46 682. Taloganin vanha kaupunki joen länsipuolella mainitaan jo Marco Polon matkakertomuksissa 1200-luvulta. Vuonna 2001 talebanit piirittivät Taloqania pitkään ja saivat sen lopulta haltuunsa.


title: Timorinluri

text: Timorinluri ("Trichoglossus euteles") eli aiemmalta nimeltään keltapääluri on sateenkaarilurien sukuun kuuluva kaija.


title: Timorinluri

text: Linnun pituus on noin 25 cm. Aikuisen linnun höyhenpuku on pääosin vihreä. Pää on oliivinkeltainen, kaulassa on vaaleanvihreä kaulus, rinta ja ylävatsa kellanvihreät, siipisulkien alapinnalla on keltainen vyö, pyrstön alapeitinhöyhenet vihreät keltaisin raidoin, pyrstö yläpuolelta vihreä ja himmeän keltainen alapuolelta. Nokka on oranssinpunainen, iiris punainen ja koivet harmaat. Sukupuolet ovat samanvärisiä. Nuoret linnut muistuttavat aikuista mutta pää on vihreämpi ja nokka ruskehtava.


title: Timorinluri

text: Timorinluri esiintyy Timorissa ja Pienten Sundasaarten Lomblenista Nilaan ja Babariin.


title: Timorinluri

text: Timorinlurin esiintymisalueen laajuus on 20 000–50 000 neliökilometriä ja sen kanta on elinvoimainen.


title: Timorinluri

text: Timorinlurit elävät metsissä noin 2,3 kilometrin korkeudelle saakka.


title: Timorinluri

text: Laji on ilmeisesti yksiavioinen. Pesintä tunnetaan vankeudessa eläneen parin pesinnästä. Naaras muni 3 ovaalinmuotoista munaa, joita se hautoi 23 päivää.


title: Timorinluri

text: Timorinlurit liikkuvat yleensä parvissa ja ruokailevat enimmäkseen puiden latvuksissa. Ne syövät pääasiassa siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten.


title: Klassisen mayakulttuurin romahdus

text: Klassisen mayakulttuurin romahduksella tarkoitetaan mayaintiaanien rakentamien kaupunkien tyhjenemistä ja korkeakulttuurin yleistä heikkenemistä vuosina 750–950 jaa.


title: Klassisen mayakulttuurin romahdus

text: Mayaintiaanit loivat kukoistavan, kilpailevista kaupunkivaltioista koostuvan sivilisaation, jota johti uskonnollisia uhrirituaaleja harjoittava ylimystö. Klassinen mayakulttuuri vallitsi Meksikon eteläosassa ja Guatemalassa noin 250–900 jaa. Sen aikoina väkiluku kasvoi huimasti maya-alueella. Syntyi monia yhä suurenevia Tikalin ja Calakmulin kaltaisia asutuskeskuksia. Suunnilleen 750–950 jaa. klassisen kauden lopuilla monet mayakaupungit tyhjenivät. 20-vuosipylväitä ei enää pystytetty, ja uusia temppeleitä ja palatseja ei rakennettu. Syistä on kiistelty, monesti puhutaan kuivuudesta ja sodista.


title: Klassisen mayakulttuurin romahdus

text: Mayojen klassisen kauden loppuvaihetta 790–890 jaa. sanotaan pääteklassiseksi ajaksi. Mayoilla oli tapana pystyttää kalenterikivi 20 vuoden välein. Vuonna 790 kalenterikiviä pystytettiin Peténissä enemmän kuin koskaan aiemmin, yhteensä 19. Mutta 800-luvulla monien kalenterikivien pystytys lakkasi keskimmäisellä maya-alueella. Vuonna 810 jaa pystytettiin enää 13, ja 830 jaa. pystytettiin vain kolme kalenterikiveä. Nykyään näkyvä Tikal rakennettiin 700–830, mutta 830–900 siellä tehtiin vain pieniä rakennustöitä, mikä viittaa siihen, että paikka olisi suureksi osaksi hylätty, ja siellä asui vain pieni jäännösväestö. Roskia ei siivottu, ja katot romahtelivat ilman että niitä korjattiin. Viimeinen mayojen pitkän ajanlaskun päiväys oli Toninasta vuodelta 909. Mutta keskisen maya-alueen autioituessa Jukatanin rakentaminen kiihtyi ja muun muassa meksikolaisvaikutteista Puuc-tyyliä edustavasta Uxmalista tuli merkittävä keskus 800–1000 jaa.


title: Klassisen mayakulttuurin romahdus

text: Mayojen asuinalueen väestöntiheys oli 700-luvulla hyvin korkea, 600–1 000 asukasta neliökilometriä kohti, ja sydänmailla Peténissä se oli 2 900–4 200 neliökilometrillä. On arvioitu että mayoja oli 10–15 miljoonaa, ja että jopa 90–95 % olisi kuollut vuoteen 950 mennessä.


title: Klassisen mayakulttuurin romahdus

text: Kuivuus lienee järkevin selittäjä niin monen keskuksen tuholle. Se tuli monena aaltona eri aikoina ja eri alueille.


title: Klassisen mayakulttuurin romahdus

text: Monet tutkijat uskovat noin vuosina 750–875 vallinneen suuren kuivuuden aiheuttaneen ainakin osaltaan mayasivilisaation tuhon. Kuivuus pudotti sademääriä vain 25–40 %, mutta tämän jälkeen maasta haihtui enemmän vettä kuin sinne satoi. Niinpä vesi ei riittänyt viljelykseen niillä alueilla, joilla ei ollut jokia, järviä tai lähteitä. Tällöin kuivuus saattoi tuhota sadon ja aiheuttaa nälänhädän.


title: Klassisen mayakulttuurin romahdus

text: Kuivuus on voinut muuttaa maaperän monilla alueilla viljelykseen kelpaamattomaksi. Mayojen klassisella ydinalueella Peténissä kasvaa niin sanottua kausisademetsää, jota luonnehtii märkä ja kuiva vuodenaika. Pinnan vesi ehtii kuivua jokavuotisena kuivana vuodenaikana, ja kasvillisuus vaati säännöllisiä vuosittaisia sateita. Maa kuivuu monin paikoin muun muassa siksi, että vesi imeytyy huokoiseen kalkkikiviperuskallioon. Pohjavesi, järvet ja joet puuttuvat laajoilta alueilta. Kuivuutta on pidetty myös mahdollisena muiden syiden laukaisijana. Se on voinut yhdessä viljelyn kanssa edistää maaperän kulumista viljelykelvottomaksi. Eräiden laskelmien mukaan metsien hakkuut olisivat pahentaneet kuivuutta huomattavasti. Kuivuuden eriasteinen vakavuus ja pohjaveden vaihteleva saatavuus eri alueilla selittää myös, miksi monia mayakeskuksia ja väestöä säilyi hengissä.


title: Klassisen mayakulttuurin romahdus

text: Maya-alueella oli ollut kosteaa 5500–500 eaa. Ennen esiklassista kautta 475–250 eaa. oli kuivaa. Esiklassisen myakulttuurin ajalla 250 eaa alkaen oli kosteaa, mutta ilmasto kuivui taas ajaksi 125–250 jaa. Jo noin 125 eaa alkaen oli taas melko kuivaa vuoteen 250 jaa. Paha kuivuus vallitsi varsinkin 130–180 jaa Guatemalasta tehtyjen mittausten mukaan. Tämä kuivuus lienee romahduttanut esiklassisen mayakulttuurin ja El Miradorin n. 150. Kuivuus palasi hetkeksi 600 jaa, jolloin esimerkiksi Tikalissa ei pystytetty monumentteja johonkin aikaan koska sen naapurit olivat vallanneet sen alueet. Seutu kuivui huomattavasti 585 jaa.


title: Klassisen mayakulttuurin romahdus

text: Erittäin paha kuivuus vallitsi 760 jaa alkaen, ja se muuttui ankaraksi 800 jaa.. Kuivuutta jatkui noin vuoteen 1025 asti. Kuivuus tuli monena piikkinä noin 760, 810, 860, 910, 960, 986 ja 1050 jaa. Tämä sopii yhteen sen kanssa, että monissa mayakeskuksissa viimeiset päivämäärät olivat kolmessa ryhmässä vuosien 810, 860 ja 910 jaa tienoilla.


title: Klassisen mayakulttuurin romahdus

text: Kolmesta yhdeksään vuoden mittaiset kuivuusjaksot toistuivat vuosina 760–910 noin 40–47 vuoden jaksoissa, ja niiden vakavuus riippui yleisemmästä kehityksestä. Suurempi kuivuuden vaihtelujakso oli 208 vuotta, jonka arvellaan liittyvän auringossa tapahtuviin jaksoittaisiin muutoksiin.


title: Klassisen mayakulttuurin romahdus

text: Kaksi kuivaa vuotta oli noin 760 jaa. Huomattava kuivuminen alkoi 800 jaa. Kuiva vuosikymmen oli 810–820 ja kuusi hyvin kuivaa vuotta 860 ja varsinkin vuosi 862. Seutu kuivui huomattavasti myös 986, 910 jaa. ja 1051 jaa.


title: Klassisen mayakulttuurin romahdus

text: Monien kaupunkien kalenterikivien pystytykset lakkasivat 790–830, nimenomaan vuoden 810 jälkeen tulivat huonot ajat.


title: Klassisen mayakulttuurin romahdus

text: Vuoden 810 romahdus vei Palenquen ja Yaxchilanin, 860 kuivuus Caracolin ja Copanin sekä 890–910 luhistuivat Tikal, Uaxactùn ja monet muut suuret keskukset. Viimeiset säilyneet Peténin mayojen piirtokirjoitukset ovat vuodelta 909. Esimerkiksi Tikalia ei enää rakennettu vuoden 830 jälkeen, tehtiin vain pieniä korjaustöitä vuoteen 900 asti. Muiden alueiden romahtaessa selvinnyt Puucin aluekin luhistui noin 950–1000.


title: Klassisen mayakulttuurin romahdus

text: Kuivuminen eteni alueittain ensin läntiseen Jukataniin, sitten itäiseen ja lopulta Jukatanin pohjoisosiin. Palenquen–Calakmulin–Aguatecan seutu tyhjeni 760–810, itäinen Copanin–Caracolin seutu 811–860 ja pohjoisesta keskiseen Jukataniin ulottuva Tikalin–Uxmalin–Chichen Itzan seutu 861–910.


title: Klassisen mayakulttuurin romahdus

text: Maya-alueella tapahtui eroosiota. Noin 650 jaa Copanin seudun mäkiä alettiin asuttaa, mutta ne hylättiin n 750 eroosion takia. Eroosio johtui hakkuista. Mäkien multa valui laaksoon ja vaikeutti maanviljelyä sielläkin 700-luvulla peittäen laakson lietteellä. Copanin eliitin ja rahvaan terveys heikkenikin 650–850 jaa.


title: Klassisen mayakulttuurin romahdus

text:
Copanissa asui 700-850 25000 ihmistä ja lähistöllä 20000. Väestö kasvoi nopeasti,
sen kaksinkertaistumisaika oli 80-100 vuotta. Mutta suunnilleen vuonna 850 kaupunkiytimen väestö putosi puoleen entisestä, ja maaseutuväestö kasvoi 10%. Vuoden 1150 jälkeen Copanin laaksossa asui enää 20000-50000 asukasta.


title: Klassisen mayakulttuurin romahdus

text: Romahdus vei vuoden 800 jaa jälkeen noin 90–99 % mayaväestöstä varsinkin etelästä, missä oli tihein asutus. Petenin keskustan maya-alueella saattoi enimmillään asua 3–14 miljoonaa ihmistä, mutta espanjalaisten saapuessa heitä oli vain 30 000. Mutta Copanissa oli 950 jaa edelleen 15 000 ihmistä, kun väestöä oli 27 000 vuosina 750–900 jaa. Kuninkaita tai aatelisia ei juuri ollut jäljellä. Copanin kuninkaanpalatsi paloi 850 jaa, kun sen kuningas oli poissa jo 822 jaa. Ylellisyystavarat viittaavat siihen, että aatelisia olisi elänyt Copanissa vielä 975 jaa.


title: Klassisen mayakulttuurin romahdus

text: Maya-alueilla tiedetään myös käydyn laajoja sotia ja valloitetut kaupungit koettivat itsenäistyä kapinoiden. Tämä voi selittää ainakin joidenkin keskusten tuhon.


title: Klassisen mayakulttuurin romahdus

text: Mayasivilisaation sanotaan monesti romahtaneen sotien takia. Varsinkin Petexbatunin alueella sodittiin lisääntyvässä määrin klassisen kauden lähetessä loppuaan.


title: Klassisen mayakulttuurin romahdus

text: Suuret keskukset Tikal ja Calakmul sotivat 562–695 ankarasti ja vetivät mukaansa muita keskuksia. Muun muassa Dos Pilas oli Calakmulin puolella vuodesta 658.


title: Klassisen mayakulttuurin romahdus

text: Arkeologi Arthur Demarestin tutkimuksista tiedetään, että maya-alueen ytimessä niin sanotulla Petexbatúnin alueella käytiin hieman ennen sivilisaation romahtamista sotien sarja, joka kaatoi muun muassa Dos Pilasin 761 ja Aguatecan, ja monia muita kaupunkeja. Vasallikuningas ryösti Dos Pilasin. Dos Pilasista on löydetty nopeasti kyhättyjä puolustusrakennelmia pyhältä temppelialueelta. Pian tämän jälkeen jatkuva sotiminen luhisti järjestyneen yhteiskunnan alueella. Noin vuonna 800 jaa. Cancuenissa rakennettiin ennen kaupungin tuhoa temppelialueelle suojamuureja.. Tämän kaupungin valloittajat surmasivat valtaamansa kaupungin ylimystön.


title: Klassisen mayakulttuurin romahdus

text: Sodasta tuli kaiken tuhoavaa. Sotajoukot sytyttivät tuleen peltoja ja asumuksia, ja viljelijät siirtyivät kaupunkien lähelle.


title: Klassisen mayakulttuurin romahdus

text: Sodat muuttuivat klassisen kauden alkupuoliskolla vakaviksi valloitussodiksi. Niitä lisäsi joidenkin mukaan ryöstösaalista haluavan ylimystön määrän kasvu. Se mikä tapahtui Petexbatunissa, toistui koko Peténissä. Suuret kaupungit tuhoutuivat sodissa, ja jäljelle jääneet pienet kylät rappeutuivat. Sodat lisääntyivät joillakin maya-alueilla niin sanottujen Putúnin mayojen levittäytyessä.


title: Klassisen mayakulttuurin romahdus

text: Mayojen temppelirakentaminen saavutti huippunsa 730–790. Ehkä työverona suoritettu rakentaminen rasitti yhä enemmän kansaa, joka lopulta nousi kapinaan. Tätä ovat voineet edesauttaa kuivuudet. Tähän voivat viitata temppelien ja valtaistuinten polttamiset, jotka voivat olla myös sodan merkki.


title: Klassisen mayakulttuurin romahdus

text: Yhdysvaltalainen antropologi Joseph Tainter analysoi mayojen korkeakulttuurin tuhoa teoksessaan "The Collapse of Complex Societies". Yleiseen kompleksisten yhteiskuntien romahdusta käsittelevään teoriaansa nojaten hän ei pidä kuivuutta, maaperän köyhtymistä tai sotia sinänsä kulttuurin romahduksen syynä, vaikka ne näennäisesti sen aiheuttivatkin. Sen väittää arkeologisten todisteiden osoittavan, että mayat olisivat edelleen teknisesti kyenneet nostamaan satojaan viljelyn intensiviteettiä kohottamalla ja siten vastaamaan ympäristöongelmien ja sotien haasteisiin. Hän katsoo romahduksen olleen seurausta kompleksisuuteen suunnattujen investointien alenevasta rajahyödystä, minkä seurauksena uusien investointien lisähyöty ei enää kattanut kustannuksia. Tällöin yhteiskunta heikentyi ja altistui romahdukselle.


title: Klassisen mayakulttuurin romahdus

text: Teorioita, joilla on koetettu selittää mayasivilisaation tai yksittäisten kaupunkien rakentamisen loppuminen.


title: Toshihiko Seko

text: Toshihiko Seko () (s. 15. heinäkuuta 1956 Kuwana, Mie) on japanilainen entinen kestävyysjuoksija. Hän oli 1980-luvulla maailman parhaita maratoonareita. Seko edusti maataan maratonilla kesäolympialaisissa vuosina 1984 Los Angelesissa ja 1988 Soulissa.


title: Toshihiko Seko

text: Seko voitti urallaan muiden muassa Fukuokan maratonin vuosina 1978–1980 ja 1983), Bostonin maratonin 1981 ja 1987, Lontoon maratonin 1986 sekä Chicagon maratonin 1986.


title: Toshihiko Seko

text: 22. maaliskuuta 1981 Seko teki maailmanennätyksen 25 000:n (1.13.55,8) ja 30 000 metrin (1.29.18,8) ratajuoksussa. Moses Mosop rikkoi molemmat ennätykset kesäkuussa 2011.


title: Toshihiko Seko

text: Myöhemmin Seko on toiminut muun muassa juoksuvalmentajana ja jäsenenä hakukomiteassa, joka pyrki saamaan vuoden 2016 kesäolympialaiset Tokion järjestettäviksi.


title: Toshihiko Seko

text: Seko on todennut: "Maraton on ainoa tyttöystäväni. Annan hänelle kaiken mitä minulla on".


title: Miksaus

text: Miksaus on äänitteen tekoon liittyvä prosessi, jossa eri ääniraitojen voimakkuudet ja sävyt säädetään mikserillä niin, että ne soivat toistensa suhteen halutulla tavalla ja eri äänet, esim. kitara, rummut, basso ja lauluraidat voi erottaa toisistaan. Mikrofonien ja muiden signaalin lähteiden yhteyteen ja mikserin väliin voi kytkeä erilaisia efektilaitteita kuten kaikulaitteen tai flangerin. Miksaaja voi myös päättää sen soiko jokin ääni missä määrin oikealla tai vasemmalla kanavalla vai onko ääni jaettu molemmille kanaville tasan.


title: Miksaus

text: Miksauksella voidaan viitata myös konsertin aikana tapahtuvaan sähköisesti vahvistetun esityksen äänentasojen säätöön tai julkaistun musiikkikappaleen rinnakkaisversioon, remixiin.


title: Guillaume Lemay-Thivierge

text: Guillaume Lemay-Thivierge (s. 28. helmikuuta 1976) on kanadalainen näyttelijä ja elokuvatuottaja. Hänet tunnetaan parhaiten toimintaelokuvasta "Nitro" (2007), jossa hän esittää tähtiroolin Maxin osassa.


title: Guillaume Lemay-Thivierge

text: Lemay-Thivierge on kotoisin Québecistä. Hän esiintyi jo 6-vuotiaana mainoksissa, hieman myöhemmin myös televisiossa ja elokuvissa.


title: Danny Pintauro

text: Daniel John "Danny" Pintauro (s. 6. tammikuuta 1976) on yhdysvaltalainen näyttelijä. Hänet tunnetaan muun muassa televisiosarjasta "Who's the Boss?" (1984–1992) ja Lewis Teaguen elokuvasta "Cujo – kauhun silmät" (1983).


title: Danny Pintauro

text: New Jerseyssä vanhempiensa ainoana lapsena syntynyt Pintauro opiskeli Middlesex County Collegessa ja Stanfordin yliopistossa. Hän on jatkanut esiintymistä aikuisiälleen, mutta saavutti suurimmat menestyksensä nimenomaan lapsinäyttelijänä.


title: Danny Pintauro

text: Pintauro on avoimesti homoseksuaali; ensimmäistä kertaa hän kertoi asiasta julkisesti heinäkuussa 1997 ilmestyneessä haastattelussa.


title: Snookerin yli 100 pisteen lyöntisarjat

text: Ammattilaisten snookerissa yli 100 pisteen lyöntisarjoista () kerätään ammattilaispiireissä tilastoa. Tämän suuruinen lyöntisarja on harrastelijapelaajille melko harvinainen ja tällaisen suorittajaa voidaan pitää jo todella hyvänä pelaajana.


title: Snookerin yli 100 pisteen lyöntisarjat

text: Suuret lyöntisarjat ja niiden merkitys ovat pelin muuttuessa hyökkäävämmäksi korostuneet viime aikoina. Ammattilaispelaajat hyökkäävät entistä herkemmin pitkänkin välimatkan päässä oleviin vaikeammin pussitettavissa oleviin punaisiin palloihin pöydän toisesta päästä. Tämä näkyy myös siinä, että 147 pisteen "maksimibreikkejä" alkoi 1990-luvulla ilmaantua yhä useammin ja useammin, ja 2000-luvulla on ammattilaisten kilpailutasolla tehty yli puolet näistä lyöntisarjoista .


title: Snookerin yli 100 pisteen lyöntisarjat

text: Yksi selkeästi aggressiivisemman pelityylin edelläkävijöitä on ehdottomasti seitsenkertainen maailmanmestari Stephen Hendry , joka tunnetaan erittäin hyökkäävänä pelaajana pienenkin tilaisuuden tullen. Hendry on myös kaikkien aikojen eniten ammattilaisturnaustasolla "yli sadan pisteen breikkejä" suorittanut pelaaja huikealla yli 750 ennätyksellään . Hendryä nuorempi, ja myös erittäin hyökkäävä viisinkertainen maailmanmestari Ronnie O'Sullivan, jota monet asiantuntijat pitävät kaikkien aikojen lahjakkaimpana pelaajana , on myös saavuttanut jo yli 900 sadan pisteen ylittävää lyöntisarjaa. Yli 700 on yltänyt kolminkertainen maailmanmestari John Higgins, ja yli 350 1980-lukua hallinnut kuusinkertainen maailmanmestari Steve Davis.


title: Snookerin yli 100 pisteen lyöntisarjat

text: Ammattilaiskiertueen turnauksissa maksetaan turnauksen suurimman lyöntisarjan suorittajalle ylimääräinen palkinto, jonka suuruus vaihtelee turnauskohtaisesti. Mikäli pelaaja suorittaa "maksimibreikin" saa hän suurimman lyöntisarjan palkkion lisäksi vielä bonus-palkkion. Maailmanmestaruusturnauksessa tästä saa huikean 147 000 punnan lisäpalkinnon. O'Sullivan on saavuttanut tämä palkinnon jo kolme kertaa.


title: Snookerin yli 100 pisteen lyöntisarjat

text: Ammattilaisten turnaustasolla suoritetut yli 100 pisteen lyöntisarjat. Listalta löytyy myös Suomen ykköspelaaja Robin Hull.


title: Sitruunaluri

text: Sitruunaluri ("Trichoglossus flavoviridis") on sateenkaarilurien sukuun kuuluva kaija.


title: Sitruunaluri

text: Linnun pituus on noin 21 cm. Aikuisen linnun höyhenpuku on pääosin vihreä. Päälaki on oliivinkeltainen, kurkku, rinta ja vatsan yläosa ovat keltaiset ja kaikkien höyhenten reunat ovat tummanvihreät tehden ne raidallisiksi, alaperä ja pyrstön alapeitinhöyhenet ovat kellanvihreät ja tummaraitaiset, siipien alapeitinhöyhenet kellanvihreät ja pyrstö päältä vihreä ja alapuolelta himmeän keltainen. Nokka on oranssi, iiris oranssinkeltainen ja koivet harmaat. Sukupuolet ovat samanvärisiä. Lentoääni on karkea 'dra-dra-dra'.


title: Sitruunaluri

text: Nuorella linnulla keltaiset höyhenalueet ovat ennemminkin vihreitä ja pyrstö on hienokseltaan raidallinen.


title: Sitruunaluri

text: Sitruunaluri esiintyy Indonesian Sulawesissa puuttuen ilmeisesti saaren itäosista.


title: Sitruunaluri

text: Sitruunalurin esiintymisalueen laajuus on 20 000–50 000 neliökilometriä ja sen kanta on elinvoimainen.


title: Sitruunaluri

text: Sitruunalurit elävät vuorenrinteiden tiheissä metsissä 500–2 000 metrin korkeudella. Alavilla mailla vaihtuu koruluri niiden tilalle. Nämä 2 lajia voivat ruokailla yhdessä metsänreunojen puissa.


title: Sitruunaluri

text: Laji on ilmeisesti yksiavioinen. Pesintä tunnetaan puutteellisesti.


title: Sitruunaluri

text: Sitruunalurit liikkuvat yleensä parvissa ja ruokailevat enimmäkseen puiden latvuksissa. Ne syövät pääasiassa siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten.


title: Lewis Teague

text: Lewis Teague (s. 8. maaliskuuta 1938) on yhdysvaltalainen elokuvaohjaaja. Hän syntyi Brooklynissä, New Yorkissa, ja voitti vuonna 1987 elokuvallaan "Cujo – kauhun silmät" (1983) palkinnon Fantasportossa.


title: Lewis Teague

text: Teaguen muiden töiden joukossa ovat "Alligaattori" (1980) ja "Paholaisen silmät" (1985).


title: Dick Groat

text: Richard Morrow "Dick" Groat (s. 4. marraskuuta 1930 Wilkinsburg, Pennsylvania) on yhdysvaltalainen baseballpelaaja ja koripalloilija. Hän pääsi pitemmälle baseballissa ja tuli vuonna 1960 valituksi National Leaguen "Most Valuable Playeriksi".


title: Dick Groat

text: Groat oli NL:n viisinkertainen All-Star-pelaaja vuosina 1959–1960 ja 1962–1964. Vuonna 1960 hän oli Lou Gehrigin muistopalkinnon saaja ja NL:n lyöntimestari.


title: Dick Groat

text: Groatin ammattilaisjoukkueina olivat viisitoistavuotisen uran aikana:Koripalloa Groat pelasi ensin Duken yliopistolla, sitten kauden NBA:n Fort Wayne Pistonsissa.


title: Teiden kansallispuisto

text: Teiden kansallispuisto () on kansallispuisto Teneriffan saarella Kanariansaarilla Espanjassa. Unesco lisäsi kansallispuiston maailmanperintöluetteloon vuonna 2007.


title: Teiden kansallispuisto

text: Kansallispuiston korkein kohta on tulivuori Teide, 3 718 metriä merenpinnan yläpuolella. Pico Viejo, 3 134 m, sijaitsee Teiden lounaispuolella.


title: Teiden kansallispuisto

text: Puisto perustettiin vuonna 1954 ja sen pinta-ala on noin 190 neliökilometriä.


title: Bobby Richardson

text: Robert Clinton ”Bobby” Richardson (s. 19. elokuuta 1935) on yhdysvaltalainen baseballpelaaja (toinen pesämies). Hän otteli ensimmäisen kerran Major League -tasolla 5. elokuuta 1955 ja viimeisen kerran 2. lokakuuta 1966.


title: Bobby Richardson

text: Richardsonin joukkue oli New York Yankees. Hän oli American Leaguen seitsenkertainen All-Star-pelaaja, World Seriesin "Most Valuable Player" 1963 ja viisinkertainen Gold Glove -voittaja. Lisäksi hänelle myönnettiin vuonna 1963 Lou Gehrigin muistopalkinto.


title: Bobby Richardson

text: Richardson jatkoi uraansa valmentajana ja oli vuonna 1976 epäonnistuneesti republikaanien ehdokkaana Yhdysvaltain kongressin jäseneksi Etelä-Carolinasta. Hän on protestanttinen kristitty ja tunnettu kristillinen puhuja.


title: Luettelo televisiosarjan Ben 10 jaksoista

text: Luettelo Ben 10 -jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä.


text: Sarja alkoi Yhdysvalloissa 27. joulukuuta 2005, jolloin sarjan kaksi ensimmäistä jaksoa esitettiin samana päivänä. Ensimmäinen tuotantokausi päättyi 25. maaliskuuta 2006 jaksoon "Secrets", joka oli samalla 13. jakso. Toinen tuotantokausi käsitti myös yhteensä 13. jaksoa ja sitä esitettiin Yhdysvalloissa vuonna 2006 toukokuusta lokakuuhun asti. Kuukauden jälkeen sarja aloitti kolmannen tuotantokautensa marraskuussa jaksolla "Ben 10,000". Viimeinen jakso "The Visitor" esitettiin 21. huhtikuuta 2007. Sarjan neljäs ja viimeinen tuotantokausi alkoi 14. heinäkuuta 2007 jaksolla "Perfect Day". Samalla 4. tuotantokauden jakson "Big Fat Alien Wedding"in jälkeen esitettiin ensimmäinen TV-elokuva nimeltä , jonka ensi-ilta oli 10. elokuuta 2007. Sarja päättyi kaksiosaiseen jaksoon "Ben 10 vs. the Negative 10" 9. maaliskuuta 2008.


title: Prince of Central Park

text: (The) Prince of Central Park on yhdysvaltalainen draamaelokuva, joka valmistui vuonna 2000. Elokuva jäi Seagal/Nasso Productionsin viimeiseksi tuottamaksi elokuvaksi, sillä tuotantoyhtiö hajosi pian elokuvan valmistumisen jälkeen.


title: Falchion

text: Falchion on perinteinen jalkaväen yksiteräinen, viiltoihin ja raskaisiin lyönteihin soveltuva yhden- tai kahdenkäden miekka. Se on juuresta kapeampi ja levenee terän kärkeä kohti. Kärjessä saattoi myös olla pieni ohut pistin. Ylellisimmissä malleissa oli myös väistin ja ponsi, mutta alempiluokkaisten miekassa ei välttämättä ollut kumpaakaan. Tätä miekkatyyppiä käytettiin eniten Skotlannissa ja Irlannissa, mutta sitä on myös esiintynyt muuallakin Euroopassa, kuten Ranskassa. Sitä käytettiin erityisesti 1000–1200-luvuilla. Aseen nimi tulee latinankielen sanasta "faux", ’sirppi’. Pituudeltaan falchion on vajaan metrin mittainen ja paino noin kaksi kiloa.


title: Kyläneidonkieli

text: Kyläneidonkieli eli piennarneidonkieli, joskus myös pelkkä neidonkieli ("Echium vulgare") on näyttäväkukkainen lemmikkikasvi.


title: Kyläneidonkieli

text: Kaksivuotinen kyläneidonkieli kasvaa 30–90 cm korkeaksi. Varsi on tanakka, haaraton tai tyveltä haarova ja karkeakarvainen. Juuri on sinipunainen ja värjäävä. Yksisuoniset lehdet ovat kierteisesti ja vaihtelevat muodoltaan suikeista tasasoukkiin. Kukinto on yksihaarainen, toispuolinen viuhko eli kiemura, ja muistuttaa hieman lupiinia. Kukkien nuput ovat punertavan violetit. Kukan verhiö on lähes tyveen asti liuskainen. Teriö on 10–18 mm pitkä, suppilomainen ja vastakohtainen. Nuppuvaiheen jälkeen teriö muuttuu sinisiksi. Heteitä on 4 tai 5 ja ne ovat teriötä pidempiä. Palhot ovat eripituisia. Luotteja on kaksi kappaletta. Kyläneidonkieli kukkii Suomessa heinä-elokuussa. Hedelmykset ovat pähkylämäisiä ja kurttupintaisia.


title: Kyläneidonkieli

text: Suomessa tavataan harvinaisena puutarhakarkulaisena kyläneidonkielen lähisukulaista piiankieltä eli ratamoneidonkieltä ("Echium plantagineum").


title: Kyläneidonkieli

text: Kyläneidonkielta tavataan villinä koko Euroopassa lukuun ottamatta Espanjan ja Portugalin eteläisimpiä osia sekä pohjoisinta havumetsä- ja tundravyöhykettä. Yhtenäinen levinneisyysalue ulottuu Etelä-Euroopasta Isoon-Britanniaan, Etelä-Skadinaviaan, Etelä-Suomeen, Baltiaan, Länsi-Venäjälle ja Kaukasukselle. Levinneisyysalue jatkuu hajanaisena itään päin Keski-Aasiaan saakka. Laji on levinnyt tulokkaana laajalle Pohjois-Amerikan itäosiin ja muun muassa Uuteen-Seelantiin. Suomessa kyläneidonkieltä tavataan Etelä-Lappia ja Kainuuta myöten. Etelä-Suomessa laji on vakiintunut uustulokas, pohjoisempana se on satunnainen uustulokas. Levinneisyysalue on kuitenkin koko Suomessa laikukkainen.


title: Kyläneidonkieli

text: Kyläneidonkieli viihtyy kuivahkoilla kasvupaikoilla, kuten kivikkoisilla ja soraisilla tienvarsilla, kyläkedoilla ja lastauspaikoilla. Sitä kasvatetaan myös koristekasvina ja esiintyy toisinaan viljelykarkulaisena.


title: David Maust

text: David Edward "Crazy-Dave" Maust (5. huhtikuuta 1954 – 20. tammikuuta 2006) oli amerikkalainen sarjamurhaaja ja pedofiili jonka kaikki uhrit olivat nuoria poikia. Maustia on uhriensa ja tekotapojensa perusteella verrattu John Wayne Gacyyn.


title: David Maust

text: Maust joutui äitinsä hylkäämänä Chicagon valtion mielisairaalaan 9-vuotiaana, jossa hän vietti neljä vuotta ja joutui seksuaalisen hyväksikäytön uhriksi. Myöhemmin istuessaan vankilassa Maust raiskattiin uudelleen.


title: David Maust

text: David Maust syntyi Connellsvillessä, Pennsylvaniassa vuonna 1954. Hänen vanhempansa olivat George ja Eva Maust. Isä otti avioeron äidistä Davidin ollessa 7-vuotias, ja hän jäi äitinsä hoitoon. George Maust kasvoi sijaiskodissa, koska hänen vanhempansa olivat kuolleet ennen kuin hän täytti 12 vuotta.


title: David Maust

text: David Maust joutui äitinsä pakottamana mielisairaalaan 9-vuotiaana. Äiti väitti että David oli sytyttänyt tuleen veljensä sängyn, ja myöhemmin myös yrittänyt hukuttaa tämän. Davidin äiti kertoi hoitohenkilökunnalle tämän olevan häiriintynyt, psykoottinen, marginaalisesti käyttäytyvä, paljon huomiota kaipaava ja narsistinen. Äiti oli itse viettänyt kuukauden mielisairaalassa Pennsylvaniassa. David Maust itse kertoi myöhemmin että mielisairaala oli täynnä lapsia joiden vanhemmat olivat itse sairaita, eivätkä joko pystyneet tai halunneet huolehtia lapsistaan. David itse tunsi että äitinsä vain jätti hänet sinne.


title: David Maust

text: Äidin mukaan hoitohenkilökunta ei ottanut huomioon sitä mitä hän oli kertonut pojastaan: tämä varasteli, valehteli ja oli muutenkin käytökseltään täysin kontrolloimaton. Äidiltä kysyttiin tarkemmin Davidin huonosta käytöksestä kotilomilla, mutta tämä ei kertonut – sanoi vaan ettei halua poikaansa kotiinsa.


title: David Maust

text: Tosiasiassa Davidilla oli menneisyydessään väkivaltaista käytöstä, hän oli esimerkiksi kuristanut (muttei tappanut) kahta ystäväänsä ilman syytä, ja veljensä muistaa tämän hakanneen oravan pesäpallomailalla kuoliaaksi "huvin vuoksi".


title: David Maust

text: Maustin epäillään syyllistyneen vähintään yhdeksään murhaan (joista viisi on voitu varmistaa), mukaan lukien yksi Saksassa hänen suorittaessaan asepalvelusta; kaksi Texasissa 1980-luvun alkupuolella; kolme Illinoisissa vapauduttuaan vankilasta vuonna 1999; ja kolme Hammondissa, Indianassa missä uhrien ruumiit löydettiin betonilattian alta Maustin asunnosta.


title: David Maust

text: Maust todettiin kyvyttömäksi vastaamaan teoistaan oikeudessa vedoten useisiin mielenterveydellisiin syihin.


title: David Maust

text: Maust kuoli St. Anthony Medical Center –sairaalassa Crown Pointissa, Indianassa 20. tammikuuta 2006. Maust oli yrittänyt sellissään itsemurhaa hirttäytymällä lakanaan. Hän kuoli 27 tuntia myöhemmin.


title: Vern Law

text: Vernon Sanders ”Vern” Law (s. 12. maaliskuuta 1930) on yhdysvaltalainen baseballsyöttäjä. Hän pelasi MLB:ssä vuosina 1950–1967 joukkueenaan koko tuon ajan Pittsburgh Pirates.


title: Vern Law

text: Law kuului vuoden 1960 All-Star-joukkueeseen. Hän voitti saman vuoden Cy Young -palkinnon sekä vuoden 1965 Lou Gehrigin muistopalkinnon, ja hänet valittiin kuukauden pelaajaksi kahdesti: elokuussa 1959 ja kesäkuussa 1965.


title: Vern Law

text: Law on mormoni ja baseballtähti Vance Lawin isä.


title: YLE TV1+

text: YLE TV1+ oli Yleisradion 1. tammikuuta 2008 YLE Extran tilalla aloittanut YLE TV1:n rinnakkaiskanava, joka lähetti TV1:n ohjelmat samanaikaisesti, mutta siten, että vieraskielisten ohjelmien teksti oli "”poltettu”" kuvaan kiinni TV1:n käyttämästä DVB-tekstityksestä poiketen. YLE TV1+:n lähetykset päättyivät 4. elokuuta 2008, jotta vapautuva lähetyskapasiteetti saataisiin Pekingin kesäolympialaislähetyksiin. Myöhemmin kanavapaikalla aloitti uusi televisiokanava Liv.


title: Harmon Killebrew

text: Harmon Clayton Killebrew (29. kesäkuuta 1936 – 17. toukokuuta 2011) oli yhdysvaltalainen baseballpelaaja. Hän loi huomattavan pitkän MLB-uran vuosina 1954–1975 ja sai vuonna 1984 paikan Baseball Hall of Famessa.


title: Harmon Killebrew

text: Killebrew pelasi kahdenkymmenen vuoden ajan Minnesota Twinsissä, mutta yhden kauden myös Kansas City Royalsissa. Hän oli American Leaguen "Most Valuable Player" (1969) ja voitti vuoden 1971 Lou Gehrigin muistopalkinnon.


title: Harmon Killebrew

text: Killebrew tuli tunnetuksi kunnareistaan, joita hän saavutti ammattilaisuransa aikana 573. Niistä viidessadas tapahtui 10. elokuuta 1971, jolloin hän sai pääsyn niin kutsuttuun "500 kunnarin klubiin" muiden muassa Babe Ruthin seuraksi.


title: Cenote

text: Cenote (lausutaan espanjaksi ) on osaksi veden täyttämä doliini eli karstialueelle syöpymällä syntynyt sylinteri- tai maljamainen kuoppa.


title: Cenote

text: Cenotet ovat yleisiä muinaisella mayaintiaanien asuinalueella, nykyisellä Jukatanin niemimaalla. Nimi "cenote" tulee Yacatecin mayankielen sanasta "dzonot", joka tarkoittaa pyhää kaivoa. Alueella on noin 3000 cenotea, joista osa on sadeveden, osa meriveden täyttämiä. Makeavetiset cenotet olivat mayoille tärkeitä, sillä karstialueella ei ole muita järviä tai jokia.


title: Cenote

text: Muinaiset mayaintiaanit heittivät uhriesineitä ja ihmisiä cenoteihin lepyttääkseen jumaliaan. Tunnetuin cenote lienee Chichen Itzán lähellä oleva Pyhä cenote eli Uhrikaivo, jossa uhrattiin ihmisiä kuivuuden vallitessa.


title: Cenote

text: Jukatanin niemimaalla on monia cenoteja ympyrän kehän osaa muistuttavalla alueella, joka on muinaisen maahan hautautuneen asteroiditörmäyksen aiheuttaman kraatterin reuna. Kyse on liitukauden lopulla syntyneestä Chicxulub-kraatterista, jonka syntyessä dinosaurukset kuolivat sukupuuttoon koko maailmasta. Kraatterin päälle on kasautunut valtavat kerrostumat kalkkikiveä, ja se näkyy vain painovoimamittauksissa hyvin. Täällä kraatterin reunalla cenotet ovat keskimäärin suurempia kuin muualla Jukatanilla. Tämä johtuu siitä, että ne kehittyvät meren pinnan laskettua jääkaudella, jolloin veden pinta cenoteissa laski ja kalkkikivi pääsi rapautumaan. Kun merenpinta taas jääkauden loputtua nousi, cenotet täyttyivät vedellä. Tämä toistui jääkausien toistuessa.


title: Cenote

text: Veden täyttämissä cenoteissa harrastetaan luolasukellusta kirkkaan veden ja tippukivimuodostelmien vuoksi. Luolastoissa elää myös pieniä sokeita kaloja ja onkaloiden vedenpinnan yläpuolisissa osissa asuu lepakoita.


title: Reggie Jackson

text: Reginald Martinez ”Reggie” Jackson (s. 18. toukokuuta 1946) on yhdysvaltalainen baseballpelaaja. Hän pelasi Major League -tasolla kahdenkymmenen vuoden ajan (1967–1987).


title: Reggie Jackson

text: Jackson sai 17. syyskuuta 1984 500. kunnarinsa; kaikkiaan niitä kertyi 563. Hän on kuulunut Baseball Hall of Fameen vuodesta 1993.


title: Frank Robinson

text: Frank Robinson (s. 31. elokuuta 1935) on yhdysvaltalainen baseballpelaaja. Hän pelasi MLB-tasolla kahdenkymmenen vuoden ajan (1956–1976) ja pääsi vuonna 1982 Baseball Hall of Fameen.


title: Frank Robinson

text: Robinson ylsi 586 kunnariin. Lopetettuaan pelaamisen hän toimi vielä pitkään valmennus- ja joukkueenjohtotöissä, ja hänelle myönnettiin 9. marraskuuta 2005 Presidential Medal of Freedom.


title: Metyyli-isosyanaatti

text: Metyyli-isosyanaatti on orgaaninen yhdiste, jonka molekyylikaava on CHNO, ja rakennekaava HC-N=C=O. Se on normaaliolosuhteissa erittäin helposti syttyvää, haihtuvaa, väritöntä nestettä, jolla on pistävä haju. Metyyli-isosyanaatista käytetään myös nimityksiä "isosyanaattimetaani" ja "MIC". Aine keksittiin vuonna 1888. Sitä valmisteaan isosyaanihapon esterinä ja käytetään hyönteismyrkkyjen valmistukseen, aiemmin myös kumin ja liimojen raaka-aineena. Metyyli-isosyanaatti on erittäin myrkyllistä. Se oli tappava aine Bhopalin onnettomuudessa vuonna 1984.


title: Metyyli-isosyanaatti

text: Metyyli-isosyanaattin moolimassa on 57,1 g/mol, sulamispiste −80 °C, kiehumispiste 39 °C, suhteellinen tiheys 0,96 g/cm (vesi = 1,0 g/cm), leimahduspiste −7 °C (c.c.), itsesyttymislämpötila 535 °C ja CAS-numero 624-83-9. Aine liukenee hiilivetyihin, mutta reagoi veden kanssa muodostaen metyyliamiinia (CHN) ja dimetyyliureaa (CHNO). Metyyli-isosyanaatin höyry on ilmaa raskaampaa ja voi siten kulkeutua maata pitkin syttyen etäällä vuotokohdasta, sillä aineen suhteellinen höyry-ilma-seoksen tiheys 20 °C:ssa (ilma = 1) on 1.44.


title: Metyyli-isosyanaatti

text: Metyyli-isosyanaattia käytetään torjunta-aineiden, kuten karbaryylin (CHNO, CAS-numero 63-25-2) ja aldikarbin (CHNOS, CAS-numero 116-06-3) valmistukseen. Sitä saattaa muodostua myös polyuretaanin ja joidenkin muidenkin muovien lämpöhajoamisen yhteydessä.


title: Metyyli-isosyanaatti

text: Lyhytaikainen altistus ärsyttää voimakkaasti silmiä, ihoa ja hengitysteitä. Nieltynä aine on syövyttävää ja se imeytyy elimistöön myös ihon kautta. Suuret höyrypitoisuudet voivat aiheuttaa sokeutta, keuhkovaurioita, kuten keuhkopöhöä, fibroosia, emfyseemaa ja keuhkoputkentulehdusta. Aine on vahingollista ihmisen lisääntymiselle ja kehitykselle.


title: Metyyli-isosyanaatti

text: Yhdisteen myrkyllisyys oli ilmeinen vuonna 1984 tapahtuneessa Bhopalin onnettomuudessa, jossa arviolta 42 000 kg metyyli-isosyanaattia ja muita kaasuja pääsi ilmaan Union Carbide India Limitedin omistamalta hyönteismyrkkytehtaalta. Aine tappoi heti 3 000 ja vammautti yli 400 000 ihmistä.


title: Al Rosen

text: Albert Leonard ”Al” Rosen (29. helmikuuta 1924 Spartanburg, Etelä-Carolina – 13. maaliskuuta 2015 Rancho Mirage, Kalifornia) oli yhdysvaltalainen baseballpelaaja, joka pelasi koko yhdeksänvuotisen ammattilaisuransa (1947–1956) Cleveland Indians -joukkueessa. Hän oli All-Star-pelaaja joka vuosi 1952–1955 ja American Leaguen ”Most Valuable Player” 1953.


title: Al Rosen

text: Rosen syntyi Spartanburgissa, Etelä-Carolinassa, mutta muutti perheensä mukana puolitoistavuotiaana Miamiin. Hän palveli toisen maailmansodan aikana Yhdysvaltain laivastossa, josta palattuaan hän saattoi tehdä MLB-debyyttinsä 10. syyskuuta 1947. Hänen uraansa mahtui 192 kunnaria ja 717 lyötyä juoksua (RBI).


title: Al Rosen

text: Rosen oli American Leaguen kunnarimestari (1950, 1953) ja lyötyjen juoksujen mestari (1952, 1953). Juutalaisena hän pääsi vuonna 1980 Israelin International Jewish Sports Hall of Fameen.


title: Roy Sievers

text: Roy Edward Sievers (18. marraskuuta 1926 St. Louis, Missouri – 3. huhtikuuta 2017 Spanish Lake, Missouri) oli yhdysvaltalainen baseballpelaaja, joka vaikutti Major League -tasolla kuudentoista vuoden ajan (1949–1965).


title: Roy Sievers

text: St. Louisissa, Missourissa syntynyt Sievers oli American Leaguen ”Rookie of the Year” (1949) sekä kunnari- ja lyötyjen juoksujen mestari (molemmat 1957). Hänelle kertyi ammattilaisuran aikana 1 147 lyötyä juoksua ja 318 kunnaria.


title: Roy Sievers

text: Sievers oli nelinkertainen All-Star-pelaaja. Hän jatkoi pelaamisen lopetettuaan uraansa valmennus- ja joukkueenjohtotöissä.


title: Maria Holaus

text: Maria Holaus (s. 19. joulukuuta 1983 Brixen im Thale) on itävaltalainen alppihiihtäjä.


title: Maria Holaus

text: Holaus saavutti hopeaa junioreiden MM-kilpailujen syöksylaskussa helmikuussa 2001 Sveitsin Verbierissä. Maaliskuussa 2006 hän voitti Itävallan syöksylaskumestaruuden.


title: Maria Holaus

text: Maailmancupissa Holaus sijoittui ensimmäisen kerran kolmen parhaan joukkoon 27. tammikuuta 2007 oltuaan kolmas syöksylaskukilpailussa San Sicariossa. Ensimmäisen voittonsa hän saavutti supersuurpujottelussa Cortina d'Ampezzossa 20. tammikuuta 2008. St. Moritzin syöksykilpailussa 2. helmikuuta 2008 hän laski toiseksi.


title: Maria Holaus

text: Holaus osallistui ensimmäisen kerran aikuisten arvokilpailuihin Åren MM-kisoissa 2007, jossa hän sijoittui syöksylaskussa 21:nneksi.


title: Walt Dropo

text: Walter ”Walt” Dropo (30. tammikuuta 1923 – 17. joulukuuta 2010) oli yhdysvaltalainen baseballpelaaja (ensimmäinen pesämies). Hän syntyi Connecticutissa Mostarista, nykyisestä Bosnia ja Hertsegovinasta tulleiden vanhempien poikana.


title: Walt Dropo

text: Dropo oli vuonna 1950 American Leaguen ”Rookie of the Year”, All-Star-pelaaja ja lyötyjen juoksujen mestari. Hän aloitti Major League -uransa 19. huhtikuuta 1949 ja päätti sen 17. toukokuuta 1961 saavutettuaan otteluissaan kaikkiaan 152 kunnaria ja 704 lyötyä juoksua.


title: Walt Dropo

text: Dropon ammattilaisjoukkueet olivat:


title: Gus Zernial

text: Gus Edward Zernial (27. kesäkuuta 1923 – 20. tammikuuta 2011) oli yhdysvaltalainen baseballpelaaja. Hän pelasi ensimmäisen Major League -tason ottelunsa 19. huhtikuuta 1949 ja viimeisensä 25. syyskuuta 1959.


title: Gus Zernial

text: Zernial oli kunnarien ja lyötyjen juoksujen mestari (molemmat 1951) sekä All-Star-pelaaja (1953). Hän saavutti uransa aikana kaikkiaan 237 kunnaria ja 776 lyötyä juoksua.


title: Sammy Sosa

text: Samuel ”Sammy” Peralta Sosa (s. 12. marraskuuta 1968) on Dominikaanisessa tasavallassa syntynyt baseballpelaaja. Hän aloitti Major League -uransa 16. kesäkuuta 1989.


title: Sammy Sosa

text: Sosa on tehnyt pitkän uransa aikana yli kuusisataa kunnaria. Hän on ollut National Leaguen kuukauden pelaaja useaan otteeseen, kunnarimestari (2000, 2002), lyötyjen juoksujen mestari (1998, 2001) ja arvokkain pelaaja (1998). Hänelle myönnettiin vuonna 1999 Hank Aaron -palkinto.


title: Sammy Sosa

text: Sosan joukkueina ovat olleet Texas Rangers, Chicago White Sox, Chicago Cubs ja Baltimore Orioles.


title: Jimmy Rollins

text: James Calvin ”Jimmy” Rollins (s. 27. marraskuuta 1978) on yhdysvaltalainen baseballpelaaja (shortti). Hän pelasi ensimmäisen Major League -tason ottelunsa 17. syyskuuta 2000 Philadelphia Phillies -joukkueessa, johon hän kuuluu yhä.


title: Jimmy Rollins

text: Rollins on kolminkertainen All-Star-pelaaja (2001–2002, 2005) ja vuoden 2007 National Leaguen "Most Valuable Player".


title: Ryan Howard

text: Ryan James Howard (s. 19. marraskuuta 1979) on yhdysvaltalainen baseballpelaaja. Hän debytoi MLB:ssä 1. syyskuuta 2004 ja on kuulunut Philadelphia Philliesiin siitä lähtien.


title: Ryan Howard

text: Howard oli vuonna 2006 National Leaguen "Most Valuable Player".


title: Bruno Kernen

text: Bruno Kernen (s. 1. heinäkuuta 1972 Thun, Sveitsi) on uransa lopettanut sveitsiläinen alppihiihtäjä.


title: Bruno Kernen

text: Kernen voitti syöksylaskun maailmanmestaruuden vuonna 1997, Italian Sestrieressä. Samoissa MM-kilpailuissa hän oli vielä alppiyhdistetyssä toinen. 1999 Vailin MM-kilpailuissa hän ei selviytynyt mitaleille, mutta St. Moritzin maailmanmestaruuskilpailuissa 2003, hän saavutti pronssimitalin syöksylaskussa ja sijoittui supersuurpujottelussa 8:ksi. Bormion MM-kilpailuista 2005 tulivat syöksyn 5:s sija, ja super-G:n 8:s sija. Uransa viimeisissä arvokisoissa, Åren MM-kilpailuissa 2007, Kernen sijoittui super-G:ssä pronssille.


title: Bruno Kernen

text: Kernen saavutti uransa ainoan olympiamitalin Torinon kisojen syöksylaskusta, jossa hän sijoittui pronssille. Samoissa olympialaisissa hän osallistui vielä supersuurpujotteluun, jossa sijoittui 18:ksi. Naganon olympialaisissa Kernen keskeytti syöksylaskussa ja sijoittui super-G:ssä 11:ksi.


title: Bruno Kernen

text: Junioreiden MM-kilpailuissa 1991, Kernen voitti alppiyhdistetyn mestaruuden ja saavutti super-G:ssä pronssia.


title: Bruno Kernen

text: Urallaan Kernen pystyi kolmeen maailmancupin osakilpailuvoittoon ja oli palkintokorokkeella yhteensä seitsemän kertaa. Hän kärsi urallaan paljon loukkaantumisista ja ilmoitti kesällä 2007 lopettavansa polvivaivan takia.


title: Joe Dumars

text: Joe Dumars (s. 24. toukokuuta 1963 Shreveport, Louisiana) on yhdysvaltalainen koripalloilija. Hänet otettiin vuonna 1985 Detroit Pistonsiin, josta hän vetäytyi 1999.


title: Joe Dumars

text: Dumars pelasi Yhdysvaltain maajoukkueessa, joka voitti kultaa vuoden 1994 koripallon maailmanmestaruuskilpailuissa. Hän on kuulunut Basketball Hall of Fameen vuodesta 2006.


title: Joe Dumars

text: Dumars oli vuonna 1989 NBA:n finaalien "Most Valuable Player".


title: Paul Lansky

text: Paul Lansky (s. 18. kesäkuuta 1944 New Yorkissa) on elektronisen musiikin säveltäjä, joka on tehnyt musiikkia 1970-luvulta saakka. Hän on George Perlen oppilas, ja itse on nykyään musiikin säveltämisen professori Princetonin yliopistossa, ja häntä pidetään yhtenä elektronisen musiikin pioneerinä.


title: Paul Lansky

text: Radioheadin kappaleessa "Idioteque," yhtyeen vuoden 2000 albumilta "Kid A", on huomattava sample Lanskyn nauhalta "Mild und Leise" (1973), joka taas "sämplää" Richard Wagnerin "Tristan und Isoldea". Lansky on kirjoittanut esseen Radioheadista, ja essee löytyy kirjasta "The Music and Art of Radiohead", ja myös internetistä .


title: Paul Lansky

text: Lansky on pahamaineisen gangsterin Meyer Lanskyn veljenpoika.


title: Willis Reed

text: Willis Reed Jr. (s. 25. kesäkuuta 1942) on yhdysvaltalainen koripalloilija, joka pelasi New York Knicksissä vuosina 1964–1974. Hänet otettiin Basketball Hall of Fameen vuonna 1982.


title: Willis Reed

text: Reed oli vuonna 1970 NBA:n "Most Valuable Player". Pelaamisen lopetettuaan hän jatkoi uraansa valmentajana.